open-index/open-wikipedia-markdown huggingface dataset:
জেনোভেফা ফ্ৰাঞ্চিনি

**জেনোভেফা ফ্ৰাঞ্চিনি** এগৰাকী ইটালীয়-আমেৰিকান ৰক্ত বিশেষজ্ঞ আৰু ৰেট্ৰ’ভাইৰ’লজিষ্ট। ভেকচিন শাখাৰ জ্যেষ্ঠ অনুসন্ধানকাৰী আৰু নেশ্যনেল কেন্সাৰ ইনষ্টিটিউটৰ এনিমেল মডেল আৰু ৰেট্ৰ’ভাইৰেল ভেকচিন বিভাগৰ মুৰব্বী। ফ্ৰাঞ্চিনিয়ে অংকোজিন আৰু মানৱ ৰেট্ৰ’ভাইৰাছৰ ওপৰত গৱেষণাৰ পথ-প্ৰদৰ্শক। এইচ আই ভি ভেকচিন প্ৰস্তুত আৰু ৰোগ প্ৰতিৰোধৰ অনুবাদ পদ্ধতিৰ ওপৰত গৱেষণা কৰে। 

## প্ৰাথমিক জীৱন আৰু শিক্ষা
ইটালীত কিশোৰ অৱস্থাত ফ্ৰাঞ্চিনিয়ে মিছনেৰী নন হিচাপে সেৱাৰ কাম চলোৱাৰ উদ্দেশ্য লৈছিল। পিছলৈ তেওঁৰ মনোযোগ ৰোগীক সহায় কৰাৰ উপায় হিচাপে জীৱবিজ্ঞান আৰু চিকিৎসা বিজ্ঞানলৈ স্থানান্তৰিত হয়। ১৯৭৭ চনত তেওঁ মডেনা বিশ্ববিদ্যালয় আৰু ৰেজিঅ' এমিলিয়াত চিকিৎসা বিজ্ঞানৰ ডক্টৰেট ডিগ্ৰী লাভ কৰে। ১৯৭৭ চনৰপৰা ১৯৭৯ চনলৈকে ৰক্তবিজ্ঞান প্ৰতিষ্ঠানৰ আলমা মেটাৰত পোষ্ট ডক্টৰেট ফেলো আছিল।

## কেৰিয়াৰ
ফ্ৰাঞ্চিনি এজন ৰক্ত বিশেষজ্ঞ আৰু ৰেট্ৰ'ভাইৰ'লজিষ্ট। ১৯৭৯ চনত তেওঁ নেচনেল কেন্সাৰ ইনষ্টিটিউট (এন চি)ত গৱেষক হিচাপে কাম কৰিবলৈ আৰম্ভ কৰে। ফ্ৰাঞ্চিনি এনচিআইৰ চেণ্টাৰ ফৰ কেন্সাৰ ৰিচাৰ্চৰ ভেকচিন শাখাৰ জ্যেষ্ঠ অনুসন্ধানকাৰী। 
১৯৯৭ চনৰপৰা ফ্ৰাঞ্চিনি প্ৰাণী মডেল আৰু ৰেট্ৰ'ভাইৰেল ভেকচিন বিভাগৰ মুৰব্বী।

## গৱেষণা
ফ্ৰাঞ্চিনিয়ে অংকোজিন আৰু মানৱ ৰেট্ৰ’ভাইৰাছ (এইচটিএলভি আৰু এইচ আই ভি)ৰ ওপৰত গৱেষণাৰ পথ-প্ৰদৰ্শক। 
ৰেট্ৰ’ভাইৰাছৰদ্বাৰা হোৱা মানুহৰ ৰোগ প্ৰতিৰোধৰ বাবে ভাইৰ’লজী আৰু অনুবাদ পদ্ধতিত তেওঁ অসংখ্য কৃতিত্ব অৰ্জন কৰিছে। 
তেওঁৰ কামে এইচ আই ভি আৰু এইচ টি এল ভি-১ ৰোগজন্মৰ বিষয়ে বুজাত অধিক সহায় কৰিছে, যাৰ ফলত এইচ আই ভি আৰু এইচ টি এল ভি-১ৰ বাবে নতুন ভাইৰাছৰ জিন আৰু ইয়াৰ কাৰ্য্য চিনাক্তকৰণ আৰু বৈশিষ্ট্য নিৰ্ণয় কৰা হৈছে। 
এইচ আই ভি ভেকচিন প্ৰস্তুতৰ ক্ষেত্ৰত ফ্ৰাঞ্চিনিৰ সাফল্যৰ ভিতৰত আছে প্ৰি-ক্লিনিকেল যিয়ে থাইলেণ্ডত ১৬,০০০ স্বেচ্ছাসেৱকৰ ওপৰত প্ৰথম ভেকচিন পৰীক্ষাৰ সূচনা কৰিছিল, যিয়ে এইচ আই ভি আহৰণৰ বিৰুদ্ধে উল্লেখযোগ্য যদিও সীমিত সুৰক্ষা প্ৰদৰ্শন কৰিছে। 
সুৰক্ষাৰ প্ৰতিৰোধ ক্ষমতা ব্যৱস্থাৰ ক্ষেত্ৰত তেওঁৰ মৌলিক কামে প্ৰাইমেটত বৰ্তমান উপলব্ধ ছমপক্স ভেকচিনৰ কাৰ্যকাৰিতা অধিক বুজাত সহায় কৰিছিল। এইচ আই ভি সংক্ৰমণৰ মেকাক মডেল ব্যৱহাৰ কৰি এইচ আই ভি-১ সংক্ৰমিত ব্যক্তিৰ প্ৰতিৰোধ ক্ষমতাৰ নিয়ন্ত্ৰকসমূহ ডাউন-মডুলেট কৰাৰ বাবেও তেওঁ কৌশলৰ পথ-প্ৰদৰ্শক হৈছে।

## বঁটা আৰু সন্মান
১৯৯০ চনত ফ্ৰাঞ্চিনি আমেৰিকান ছ’চাইটি ফৰ ক্লিনিকেল ইনভেষ্টিগেশ্যনলৈ নিৰ্বাচিত হয়। ২০০৭ চনত তেওঁ এছ'চিয়েচন অৱ আমেৰিকান ফিজিচিয়ানছলৈ নিৰ্বাচিত হয়। ২০১৬ চনত ফ্ৰাঞ্চিনিক অহাইঅ' ষ্টেট ইউনিভাৰ্চিটিৰদ্বাৰা চেণ্টাৰ ফৰ ৰেট্ৰ'ভাইৰাছ ৰিচাৰ্চ ডিষ্টিংচড কেৰিয়াৰ বঁটা প্ৰদান কৰা হয়। ২০১৯ চনত পোলেণ্ডৰ বিয়ালিষ্টক মেডিকেল ইউনিভাৰ্চিটিৰপৰা তেওঁক সন্মানীয় বিজ্ঞানৰ ডক্টৰেট ডিগ্ৰী প্ৰদান কৰা হয়।

## তথ্যসূত্ৰ

শ্ৰেণী:চিকিৎসাবিদ
ছাফিয়া জৰ্জ

**ছাফিয়া জৰ্জ** (পূৰ্বৰ নাম: ডালমিডা) এগৰাকী আমেৰিকাৰ ভাৰ্জিন দ্বীপপুঞ্জৰ নাৰ্ছ প্ৰেকটিচনাৰ আৰু সামগ্ৰিক স্বাস্থ্য, আধ্যাত্মিকতা আৰু এইচ আই ভিৰ বিশেষজ্ঞ একাডেমিক প্ৰশাসক। ভাৰ্জিন দ্বীপপুঞ্জ বিশ্ববিদ্যালয়ৰ সভানেত্ৰী। জৰ্জে ২০১৯ চনৰপৰা ২০২৪ চনলৈকে ফ্ল'ৰিডা আটলাণ্টিক বিশ্ববিদ্যালয়ৰ ক্ৰীষ্টিন ই লিন কলেজ অৱ নাৰ্চিঙৰ ডীন হিচাপে কাৰ্যনিৰ্বাহ কৰিছিল। 

## জীৱন
জৰ্জে এ.এছ. (১৯৯৭) আৰু বি. (১৯৯৯) ভাৰ্জিন দ্বীপপুঞ্জ বিশ্ববিদ্যালয়ৰপৰা নাৰ্চিং ডিগ্ৰী লাভ কৰিছে। তেওঁ এম.এছ. (২০০১) এইচ আই ভি/এইডছ আৰু অংক’লজীত একাগ্ৰতাৰে নাৰ্চিংত পি.এইচ.ডি. (২০০৬) নাৰ্চিং গৱেষণাত, আৰু ইমোৰী বিশ্ববিদ্যালয়ৰপৰা মহিলা অধ্যয়নত প্ৰমাণ-পত্ৰ (২০০৬) লাভ কৰে। তেওঁৰ গৱেষণা পত্ৰখনৰ শিৰোনাম আছিল, এইচ আই ভি ৰোগী মহিলাৰ আধ্যাত্মিকতা, হতাশা, প্ৰতিৰোধৰ অৱস্থা আৰু স্বাস্থ্য সম্পৰ্কীয় জীৱনৰ মানদণ্ডৰ মাজৰ সম্পৰ্ক। মাৰ্চিয়া মেকডনেল হোলষ্টাড তেওঁৰ ডক্টৰেট উপদেষ্টা আছিল। ২০০৭ চনত জৰ্জে ড্যুক বিশ্ববিদ্যালয়ত ধৰ্ম আৰু স্বাস্থ্যৰ পোষ্ট ডক্টৰেট ফেল'শ্বিপ চলায়।

জৰ্জ এগৰাকী নাৰ্ছ প্ৰেকটিচনাৰ যিয়ে সামগ্ৰিক স্বাস্থ্য, আধ্যাত্মিকতা আৰু এইচ আই ভিৰ ক্ষেত্ৰত বিশেষজ্ঞ। ২০০৮ চনৰপৰা ২০১৫ চনলৈকে তেওঁ ইমোৰী বিশ্ববিদ্যালয়ৰ সহকাৰী অধ্যাপিকা আছিল। ২০১৫ চনৰ আগষ্ট মাহত তেওঁ আলাবামা বিশ্ববিদ্যালয়ত সহযোগী অধ্যাপিকা আৰু কেপষ্টোন কলেজ অৱ নাৰ্চিঙৰ গৱেষণাৰ সহকাৰী ডীন আৰু বিদ্বান বিষয়ৰ সঞ্চালিকা হিচাপে যোগদান কৰে। ২০১৮ চনত জৰ্জে আমেৰিকান এছ'চিয়েচন অৱ নাৰ্ছ প্ৰেকটিচনাৰৰ ফেলো হিচাপে নিযুক্তি লাভ কৰে। ২০১৮ চনৰ ৮ জুলাইত তেওঁ ফ্ল’ৰিডা আটলাণ্টিক বিশ্ববিদ্যালয়ৰ ক্ৰীষ্টিন ই লিন কলেজ অৱ নাৰ্চিঙৰ হলি ৰকৱেল ট্ৰুবিনস্কি বিশিষ্ট ডীন আৰু অধ্যাপিকা হয়। তেওঁ ফ্ল’ৰিডা আটলাণ্টিক বিশ্ববিদ্যালয় লুই আৰু এন্নে গ্ৰীণ মেম’ৰী এণ্ড ৱেলনেছ চেণ্টাৰৰ মুখ্য কাৰ্যবাহীও আছিল। ২০২০ চনত তেওঁ নেচনেল একাডেমী অৱ প্ৰেকটিছৰ বিশিষ্ট ফেলো হিচাপে আৰু ২০২২ চনত আমেৰিকান একাডেমী অৱ নাৰ্চিঙৰ ফেলো হিচাপে নিযুক্তি লাভ কৰে। ২০২৩ চনৰ ফেব্ৰুৱাৰী মাহত তেওঁ অলাভজনক সংস্থা বোকা হেল্পিং হেণ্ডছৰ পৰিচালনা সমিতিত যোগদান কৰে। ২০২৪ চনৰ ফেব্ৰুৱাৰী মাহত তেওঁক ভাৰ্জিন দ্বীপপুঞ্জ বিশ্ববিদ্যালয়ৰ ষষ্ঠ সভানেত্ৰী হিচাপে নিযুক্তি দিয়া হয়। ২০২৪ চনৰ ১ আগষ্টত ডেভিদ হলৰ পিছত তেওঁ কাৰ্যনিৰ্বাহ কৰে।

## তথ্যসূত্ৰ

শ্ৰেণী:চিকিৎসাবিদ
চিৰা চাবিয়া

**চিৰা চাবিয়া** (ইংৰাজী: Sīra shaʿbiyya) হ’ল ইছলামী সাহিত্যৰ এক বিশেষ ধাৰা, যিটো দীঘলীয়া বীৰত্বগাথাৰ কাহিনীৰে গঠিত। *চিৰা*সমূহ সাধাৰণতে ঐতিহাসিক পটভূমি, চৰিত্ৰ আৰু ঘটনাক কেন্দ্ৰ কৰি গঢ়ি উঠা ঐতিহাসিক কল্পকাহিনী, য’ত সামৰিক অভিযানৰ ওপৰত বিশেষ গুৰুত্ব দিয়া হয়। এইবোৰ সাধাৰণতে *চজ* (অন্ত্যমিল থকা গদ্য) শৈলীত লিখা হয় আৰু মাজে মাজে কবিতাৰ ব্যৱহাৰ কৰা হয়। এই কাহিনীসমূহ অতি বিশাল। লিখিত ৰূপত ছপা সংস্কৰণত এইবোৰ ২০০০–৬০০০ পৃষ্ঠালৈকে হ’ব পাৰে। মৌখিক পৰিৱেশনৰ ক্ষেত্ৰত ইয়াৰ একোটা অধিৱেশন এবছৰতকৈও অধিক সময় ধৰি চলিব পাৰে।

*চিৰা চাবিয়া* নামৰ আৰবী শব্দটো ১৯৫০ চনত আৰৱ লোকসংস্কৃতিবিদসকলে "জনপ্ৰিয় মহাকাব্য" বা "জনপ্ৰিয় ৰোমাঞ্চ" বুজাবলৈ ব্যৱহাৰ কৰিছিল। পাণ্ডুলিপিসমূহত এই ধাৰাৰ বেছিভাগ উদাহৰণতে *চিৰা* (জীৱনী) বা *কিচ্ছা* (উপন্যাস) শব্দটো থকা দেখা যায়। এই ধৰণৰ নিৰ্দিষ্ট ৰচনাৰ প্ৰাচীনতম প্ৰমাণ দ্বাদশ শতিকাৰপৰা পোৱা যায়, যদিও এই পৰম্পৰা সম্ভৱতঃ ইছলামৰ প্ৰথম শতিকাৰপৰাই চলি আহিছে। সংৰক্ষিত পাণ্ডুলিপিসমূহৰ ভিতৰত আটাইতকৈ পুৰণি লিখিত *চিৰা*সমূহ পঞ্চদশ শতিকাৰ। ইয়াৰ প্ৰথম ছপা সংস্কৰণ ঊনবিংশ শতিকাত ওলাইছিল। মূলতঃ আৰবী ধাৰা হ’লেও কেইবাখনো *চিৰা* ইছলামীয় জগতৰ অন্যান্য ভাষা যেনে পাৰ্চী, ওমানী তুৰ্কী, জৰ্জিয়ান, উৰ্দু আৰু মালয় ভাষালৈ অনুবাদ কৰা হৈছে।

*চিৰা*সমূহ খণ্ড খণ্ড আৰু পুনৰাবৃত্তিমূলক। মৌখিক পৰম্পৰাৰপৰা উদ্ভৱ হোৱা বাবে খুব কমসংখ্যকৰহে চিনাক্তযোগ্য লেখক আছে। ইয়াত বীৰ আৰু যুদ্ধৰ বীৰত্বপূৰ্ণ কাৰ্যৰ ওপৰত দিয়া যুটীয়া গুৰুত্ব, ছদ্ম-ঐতিহাসিক সুৰ আৰু পটভূমি, আৰু চক্ৰীয় বিস্তাৰৰ বাবে ই এক সুসংহত ধাৰা হিচাপে পৰিগণিত হৈছে; এটা ঘটনাই আন এটালৈ, এখন যুদ্ধই আন এখনলৈ বাট দেখুৱায় আৰু এনেদৰে শ শ আৰু হাজাৰ হাজাৰ পৃষ্ঠা ধৰি কাহিনীভাগ আগবাঢ়ি যায়। এই ধাৰাটো *এহাজাৰ এনিশা*ৰ দৰে অন্যান্য জনপ্ৰিয় সাধুকথাৰপৰা পৃথক।

## তথ্যসূত্ৰ

## গ্ৰন্থপঞ্জী

*
*
* Vols. 1, 2 and 3.

শ্ৰেণী:পৌৰাণিক কথা
শ্ৰেণী:লোকসাহিত্য
এলমিৰা আবদ্ৰাজাকোভা

**এলমিৰা ৰাফাইলভনা আবদ্ৰাজাকোভা** (ইংৰাজী: Elmira Rafailovna Abdrazakova; জন্ম: ৭ অক্টোবৰ ১৯৯৪) এগৰাকী ৰাছিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে **মিছ ৰাছিয়া ২০১৩** ৰ মুকুট লাভ কৰিছিল। তেওঁ মিছ ইউনিভাৰ্ছ ২০১৩ আৰু মিছ ৱৰ্ল্ড ২০১৩ প্ৰতিযোগিতাত ৰাছিয়াক প্ৰতিনিধিত্ব কৰিছিল।

## ব্যক্তিগত জীৱন
তাতাৰ বংশোদ্ভৱ পিতৃ ৰাফাইল আবদ্ৰাজাকোভ আৰু ৰাছিয়ান মাতৃ ওলগা প্শেনিকনিকোভাৰ সন্তান এলমিৰা কেমেৰোভো ওব্লাষ্টৰ মেঝডুৰেচেনস্কত ডাঙৰ-দীঘল হৈছিল। ২০১৮ চনৰ ৯ ডিচেম্বৰত ৱেগনাৰ গ্ৰুপৰ সৈতে অনুষ্ঠিত হোৱা প্ৰথম 'মিছ চেণ্ট্ৰেল আফ্ৰিকান ৰিপাব্লিক' সংস্কৰণত সহায় কৰিবলৈ আবদ্ৰাজাকোভাক আমন্ত্ৰণ জনোৱা হৈছিল।

## মিছ ৰাছিয়া ২০১৩
থাম্ব|বাওঁ|২০১৩ চনত মিছ ৰাছিয়াৰ ছেছ পৰিহিত এলমিৰা আবদ্ৰাজাকোভা।
২০১৩ চনৰ ২ মাৰ্চত মস্কোৰ বাৰ্ভিখা লাক্সাৰী ভিলেজৰ কনচাৰ্ট হলত অনুষ্ঠিত হোৱা ২১তম মিছ ৰাছিয়া সৌন্দৰ্য প্ৰতিযোগিতাত আবদ্ৰাজাকোভাক মিছ ৰাছিয়া ২০১৩ ৰ মুকুট পিন্ধোৱা হয়। তেওঁৰ উচ্চতা ১.৭৫ মিটাৰ। মিছ ৰাছিয়া ২০১৩ ৰ চূড়ান্ত অনুষ্ঠানটো ৮ মাৰ্চত এনটিভি চেনেলত সম্প্ৰচাৰ কৰা হৈছিল। তেওঁ বিশ্বৰ আটাইতকৈ মৰ্যাদাপূৰ্ণ দুখন সৌন্দৰ্য প্ৰতিযোগিতা মিছ ইউনিভাৰ্ছ আৰু মিছ ৱৰ্ল্ডত ৰাছিয়াৰ চৰকাৰী প্ৰতিনিধি আছিল।

তেওঁ তেওঁৰ তাতাৰ পটভূমিৰ বাবে বৰ্ণীয় বৈষম্যমূলক উৎপীড়নৰ বলি হৈছিল। ইণ্টাৰনেটত ট্ৰলৰদ্বাৰা ধাৰাবাহিকভাৱে অপমানিত হোৱাৰ পিছত তেওঁ নিজৰ ছচিয়েল নেটৱৰ্ক একাউণ্টসমূহ বন্ধ কৰি দিছিল।

## মিছ ৱৰ্ল্ড ২০১৩
২০১৩ চনৰ ৯ ছেপ্টেম্বৰত ইণ্ডোনেছিয়াৰ বালিত অনুষ্ঠিত হোৱা মিছ ৱৰ্ল্ড ২০১৩ প্ৰতিযোগিতাত এলমিৰাই ৰাছিয়াক প্ৰতিনিধিত্ব কৰিছিল। তেওঁ শীৰ্ষ ২০ গৰাকীৰ ভিতৰত স্থান লাভ কৰিবলৈ সক্ষম হোৱা নাছিল। 

## মিছ ইউনিভাৰ্ছ ২০১৩
পৰৱৰ্তী সময়ত আবদ্ৰাজাকোভাই নিজ দেশ ৰাছিয়াৰ মস্কোত অনুষ্ঠিত হোৱা মিছ ইউনিভাৰ্ছ ২০১৩ প্ৰতিযোগিতাত ৰাছিয়াক প্ৰতিনিধিত্ব কৰিছিল। 

## বিজয়ৰ প্ৰতি জনসাধাৰণৰ প্ৰতিক্ৰিয়া
সৌন্দৰ্য প্ৰতিযোগিতাত এলমিৰাৰ সফলতাই ছচিয়েল মিডিয়াত এক বৃহৎ নেতিবাচক প্ৰতিক্ৰিয়াৰ সৃষ্টি কৰিছিল। এখন সংবাদ-মেলত এলমিৰাই জনোৱা মতে, তেওঁ হাজাৰ হাজাৰ বাৰ্তা লাভ কৰিছিল, যাৰ বেছিভাগেই তেওঁৰ চেহেৰা আৰু জনগোষ্ঠীয় পৰিচয়ৰ ওপৰত আক্ৰমণ আছিল। এলমিৰাৰ মতে, "যেতিয়া তেওঁ ঘৰলৈ আহি তেওঁৰ পেজটো চাইছিল, তেতিয়া ইণ্টাৰনেট ব্যৱহাৰকাৰীয়ে লিখা অসন্তুষ্ট মন্তব্যৰ পৰিমাণ দেখি তেওঁ স্তম্ভিত হৈ পৰিছিল।" জনপ্ৰিয় হাস্যৰসময়ী গোটবোৰে তেওঁক লৈ ব্যংগাত্মক কাৰ্টুন পোষ্ট কৰিছিল। ফলস্বৰূপে তেওঁ ছচিয়েল নেটৱৰ্ক 'ভিকণ্টাক্টে' (VKontakte) ত থকা নিজৰ পেজটো ডিলিট কৰিবলৈ বাধ্য হৈছিল। অৱশ্যে পিছত পেজটো পুনৰুদ্ধাৰ কৰা হৈছিল। 

## তথ্যসূত্ৰ

## বাহ্যিক সংযোগ
* মিছ ৰাছিয়াৰ আনুষ্ঠানিক ৱেবছাইট
* আচল জীৱনৰ চিণ্ডাৰেলা: ৰাছিয়ান এঞ্জেলিনা জোলি 
* "'এগৰাকী জিপচী মহিলা ৰাছিয়াৰ মুখ হ'ব নোৱাৰে'" - আলছু কুৰমাশ্বেভাৰদ্বাৰা, আটলাণ্টিক আলোচনী, ৬ মাৰ্চ ২০১৩

শ্ৰেণী:ৰাছিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
ডায়ানা ষ্টাৰ্কোভা

**ডায়ানা ষ্টাৰ্কোভা** (ইংৰাজী: Diana Starkova) এগৰাকী মনাকো মূলৰ ফৰাচী সৌন্দৰ্য ৰাণী, যিয়ে মিছ ইউৰোপ সৌন্দৰ্য প্ৰতিযোগিতাত জয়লাভ কৰিছিল। তেওঁ পেৰিছ-ছৰ্বন বিশ্ববিদ্যালয়ৰ কলা ইতিহাস আৰু পুৰাতত্ত্ব বিভাগৰ এগৰাকী ছাত্ৰী।

## জীৱনী
ডায়ানাৰ কেৰিয়াৰ 'এলিট মডেল লুক' প্ৰতিযোগিতাৰপৰা আৰম্ভ হৈছিল। 

### মিছ ইউৰোপ
ডায়ানাৰ কেৰিয়াৰৰ এক গুৰুত্বপূৰ্ণ মোৰ আহে যেতিয়া তেওঁক মিছ ইউৰোপ সৌন্দৰ্য প্ৰতিযোগিতাত ফ্ৰান্সক প্ৰতিনিধিত্ব কৰিবলৈ মনোনীত কৰা হয়। ডায়ানাই ফ্ৰান্সক প্ৰতিনিধিত্ব কৰি মিছ ইউৰোপ খিতাপ জয় কৰে। তেওঁ ৩৪ গৰাকী ইউৰোপীয় প্ৰতিনিধিক অতিক্ৰমি বিজয়ী হয় আৰু চোপাৰ্ড কোম্পানীয়ে নিৰ্মাণ কৰা এখন মুকুট পিন্ধিবলৈ সক্ষম হয়। ১৩০ গ্ৰাম সোণত ৬৭৮টা হীৰা খটোৱা এই মুকুটখনৰ মাজভাগত এটা বিৰল ২৬.৪০ কেৰেটৰ গাঢ় ৰঙৰ হৃদপিণ্ড আকৃতিৰ হীৰা আছিল। মুকুটখনৰ অনুমাণিক মূল্য আছিল ৩,৫০,০০০ ইউৰো। এই খিতাপৰ সৈতে ষ্টাৰ্কোভাই ২,৫০০,০০০ ইউৰোৰ এটা চুক্তি আৰু মিছ ইউৰোপ সংস্থাৰদ্বাৰা পেছাদাৰী প্ৰতিনিধিত্বৰ সুযোগ লাভ কৰে। ইয়াৰ উপৰি তেওঁ হীৰাৰ আ অলংকাৰ, চোপাৰ্ডৰ ঘড়ী, ৬,৫০,০০০ ইউৰোৰ নগদ ধনৰ পুৰস্কাৰ, কেৰাষ্টেজৰপৰা চুলিৰ যতনৰ সামগ্ৰী, ক্ৰিষ্টিয়ান লুবুটিনৰ জোতা, ব্যক্তিগত জেট বিমানত ভ্ৰমণৰ সুবিধা আৰু এলি চাবৰ পোছাক লাভ কৰে। নিজৰ কাৰ্যকালত ডায়ানাই 'ডলচে গাবানা'ক প্ৰতিনিধিত্ব কৰিছিল আৰু কান চলচ্চিত্ৰ মহোৎসৱ তথা ভেনিচ চলচ্চিত্ৰ মহোৎসৱত অতিথি হিচাপে উপস্থিত আছিল। তেওঁক 'ছুপাৰমডেল অফ দ্য ইয়াৰ' বঁটাৰেও সন্মানিত কৰা হৈছে। 

## তথ্যসূত্ৰ

## বাহ্যিক সংযোগ

শ্ৰেণী:ফ্ৰান্সৰ ব্যক্তি
শ্ৰেণী:সৌন্দৰ্য প্ৰতিযোগী
ভ্লাডিছলাভা ইভটুশেংকো

**ভ্লাডিছলাভা ইভটুশেংকো** (ইংৰাজী: Vladislava Evtushenko; জন্ম: ১ মে’ ১৯৯৬) এগৰাকী ৰাছিয়ান অভিনেত্ৰী, নৃত্যশিল্পী, মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে মিছ ৰাছিয়া ২০১৫ ৰ প্ৰথম ৰানাৰ্ছ-আপৰ খিতাপ অৰ্জন কৰিছিল আৰু পৰৱৰ্তী সময়ত তেওঁক **মিছ ইউনিভাৰ্ছ ৰাছিয়া ২০১৫** হিচাপে নিযুক্ত কৰা হৈছিল। তেওঁ মিছ ইউনিভাৰ্ছ ২০১৫ প্ৰতিযোগিতাত ৰাছিয়াক প্ৰতিনিধিত্ব কৰিছিল। 

## প্ৰাৰম্ভিক আৰু ব্যক্তিগত জীৱন
ভ্লাডিছলাভাৰ জন্ম ১৯৯৬ চনৰ ১ মে’ত ৰাছিয়াৰ জাবায়কাস্কি ক্ৰাইৰ চিতা চহৰত হৈছিল।

## কেৰিয়াৰ
### মিছ ৰাছিয়া ২০১৫
চফিয়া নিকিচুক মিছ ৰাছিয়া ২০১৫ ৰ মুকুট পিন্ধিবলৈ সক্ষম হৈছিল। এই প্ৰতিযোগিতাত ভ্লাডিছলাভা প্ৰথম "ভাইচ-মিছ" আৰু আনাস্তাচিয়া নাইডেনোভা দ্বিতীয় "ভাইচ-মিছ" হিচাপে নিৰ্বাচিত হয়।

#### নিযুক্তি
পৰম্পৰাগতভাৱে, মিছ ৰাছিয়াৰ বিজয়ীগৰাকীক মিছ ইউনিভাৰ্ছ প্ৰতিযোগিতালৈ প্ৰেৰণ কৰা হয়। ২০১৫ চনৰ অক্টোবৰ মাহত মিছ ৰাছিয়া সমিতিয়ে ভ্লাডিছলাভাক মিছ ইউনিভাৰ্ছ ৰাছিয়া হিচাপে নিযুক্তি দিয়ে। যিহেতু মিছ ইউনিভাৰ্ছ ২০১৫ প্ৰতিযোগিতাখন ২০ ডিচেম্বৰত অনুষ্ঠিত হোৱাৰ কথা আছিল আৰু চফিয়া নিকিচুকে ১৯ ডিচেম্বৰত অনুষ্ঠিত হোৱা মিছ ৱৰ্ল্ডত অংশ ল'বলগীয়া আছিল, সেয়েহে চফিয়াৰ সলনি ভ্লাডিছলাভাক মিছ ইউনিভাৰ্ছলৈ প্ৰেৰণ কৰা হৈছিল। 

### মিছ ইউনিভাৰ্ছ ২০১৫
২০১৫ চনৰ ২০ ডিচেম্বৰত অনুষ্ঠিত মিছ ইউনিভাৰ্ছ ২০১৫ প্ৰতিযোগিতাত ইভটুশেংকোৱে অংশগ্ৰহণ কৰিছিল যদিও তেওঁ চেমি-ফাইনেলিষ্ট হিচাপে স্থান লাভ কৰিব নোৱাৰিলে। 

### অন্যান্য কাম
২০১৬ চনত তেওঁ চাৰ্গেই লাজাৰেভৰ গান "ইউ আৰ দ্য অনলি ৱান"ৰ মিউজিক ভিডিঅ’ত অভিনয় কৰিছিল, যিটো আছিল ইউৰোভিশন চং কণ্টেষ্ট ২০১৬ ত ৰাছিয়াৰ আনুষ্ঠানিক প্ৰৱেশ।

## ফিল্মগ্ৰাফী
* দ্য জুনিয়ৰ টিম (২০১৭)

## তথ্যসূত্ৰ

## বাহ্যিক সংযোগ
* মিছ ৰাছিয়াৰ অধিকাৰিক ৱেবছাইট

শ্ৰেণী:ৰাছিয়াৰ ব্যক্তি
শ্ৰেণী:মডেল
শ্ৰেণী:অভিযাত্ৰী
শ্ৰেণী:সৌন্দৰ্য প্ৰতিযোগী
শ্ৰেণী:নৃত্যশিল্পী
ক্সেনিয়া চুখিনোভা

**ক্সেনিয়া ভ্লাদিমিৰোভনা চুখিনোভা** (ইংৰাজী: Ksenia Vladimirovna Sukhinova; জন্ম: ২৬ আগষ্ট ১৯৮৭) এগৰাকী ৰাছিয়ান টেলিভিছন ঘোষিকা, মডেল আৰু সৌন্দৰ্য ৰাণী যিয়ে **মিছ ৱৰ্ল্ড ২০০৮**-ৰ মুকুট লাভ কৰিছিল। তেওঁ মিছ ৱৰ্ল্ডৰ খিতাপ অৰ্জন কৰা দ্বিতীয়গৰাকী ৰাছিয়ান মহিলা আছিল। ইয়াৰ পূৰ্বে তেওঁ মিছ ৰাছিয়া ২০০৭-ৰ মুকুটো লাভ কৰিছিল। 

## ব্যক্তিগত জীৱন
চুখিনোভাৰ জন্ম ৰাছিয়ান এছ এফ এছ আৰৰ নিজনেভাৰ্টভস্কত হৈছিল।

চুখিনোভাৰ উচ্চতা ১.৭৮ মিটাৰ, চুলিৰ ৰং সোণালী আৰু চকুহাল নীলা। তেওঁৰ প্ৰিয় গ্ৰন্থ হৈছে মিখাইল বুলগাকভৰ *দ্য মাষ্টাৰ এণ্ড মাৰ্গাৰিটা*। ২০২২ চনত তেওঁৰ পুত্ৰ আৰ্টেমৰ জন্ম হয়। তেওঁৰ স্বামী ব্যৱসায়ী ইউৰি শ্বেফলাৰ এছ পি আই গ্ৰুপৰ স্বত্বাধিকাৰী।

## মিছ টিয়ুমেন
মিছ ৰাছিয়া ২০০৭ আৰু মিছ ৱৰ্ল্ড ২০০৮ হোৱাৰ আগতে ক্সেনিয়া চুখিনোভাই মিছ টিয়ুমেন প্ৰতিযোগিতাত অংশগ্ৰহণ কৰিছিল আৰু খিতাপ জয় কৰিছিল। ইয়াৰ ফলত তেওঁ মিছ ৰাছিয়া ২০০৭-ত টিয়ুমেনৰ প্ৰতিনিধি হোৱাৰ সুযোগ পায়। 

## মিছ ৰাছিয়া ২০০৭
চুখিনোভাই ২০০৭ চনৰ ১৪ ডিচেম্বৰত মস্কোত অনুষ্ঠিত মিছ ৰাছিয়া প্ৰতিযোগিতাত বিজয়ী হয়। তেওঁ সমগ্ৰ ৰাছিয়াৰপৰা অহা ৫০ গৰাকী প্ৰতিযোগীক অতিক্ৰমি এই সফলতা লাভ কৰিছিল। মহাবিদ্যালয়ৰ পঢ়া-শুনাৰ বাবে তেওঁ মিছ ইউনিভাৰ্ছ ২০০৮ ত ৰাছিয়াক প্ৰতিনিধিত্ব কৰিব নোৱাৰিলে, সেয়েহে তেওঁৰ স্থানত প্ৰথম ৰানাৰ্ছ-আপ ভেৰা ক্ৰাছোভাই প্ৰতিযোগিতাত অংশ লৈছিল। 

## মিছ ৱৰ্ল্ড ২০০৮
২০০৮ চনৰ ১৩ ডিচেম্বৰত দক্ষিণ আফ্ৰিকাৰ জোহানেছবাৰ্গত অনুষ্ঠিত ফাইনেলত ১০৮ গৰাকী প্ৰতিযোগীক পৰাস্ত কৰি চুখিনোভাক নতুন মিছ ৱৰ্ল্ড হিচাপে ঘোষণা কৰা হয়। 

বিজয়ৰ পিছত এখন সংবাদ-মেলত তেওঁ কয়: "ৰাছিয়ালৈ এই মুকুট আনিবলৈ পাই মই অতি আনন্দিত। ৰাছিয়াই এই মুকুট লাভ কৰাৰ বাবে মই গৌৰৱান্বিত আৰু মই মোৰ এই বিজয় সমগ্ৰ দেশবাসী আৰু মোৰ আইতাক উৎসৰ্গা কৰিছোঁ।"  তেওঁ লগতে কয় যে তেওঁ ৰাছিয়াৰ আন্তঃৰাষ্ট্ৰীয় ভাবমূৰ্তি উন্নত কৰাৰ আশা কৰে যাতে বিশ্বক দেখুৱাব পৰা যায় যে ৰাছিয়াৰ এগৰাকী ছোৱালীয়ে দয়া, সৌন্দৰ্য আৰু সুখৰ মূৰ্ত প্ৰতীক হ'ব পাৰে।

## তথ্যসূত্ৰ

## বাহ্যিক সংযোগ

* ক্সেনিয়া চুখিনোভা মিছ ৱৰ্ল্ড ২০০৮-ৰ অধিকাৰিক ৱেবছাইট

শ্ৰেণী:ৰাছিয়াৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:মডেল
হ্ৰাফনহিল্ডুৰ হেৰাল্ডচডটিৰ

**হ্ৰাফনহিল্ডুৰ হেৰাল্ডচডটিৰ** (ইংৰাজী: Hrafnhildur Haraldsdóttir; জন্ম: ৭ এপ্ৰিল ২০০৪) এগৰাকী আইচলেণ্ডিক মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে **মিছ আৰ্থ ২০২৪** প্ৰতিযোগিতাত অংশগ্ৰহণ কৰি **মিছ আৰ্থ - এয়াৰ ২০২৪**ৰ খিতাপ অৰ্জন কৰিছিল। তেওঁ মিছ ইউনিভাৰ্ছ ২০২২ প্ৰতিযোগিতাতো আইচলেণ্ডক প্ৰতিনিধিত্ব কৰিছিল যদিও কোনো স্থান লাভ কৰিবলৈ সক্ষম হোৱা নাছিল।

## প্ৰাৰম্ভিক জীৱন আৰু শিক্ষা
হ্ৰাফনহিল্ডুৰ হেৰাল্ডচডটিৰৰ পৰিয়ালৰ সম্পৰ্ক আইচলেণ্ডৰ ৱেষ্টফজৰ্ডছ অঞ্চলৰ সৈতে আছে, যিটো অঞ্চল ইয়াৰ দুৰ্গম মাছমৰীয়া গাঁও আৰু ওখোৰা-মোখোৰা উপকূলৰ বাবে জনাজাত। তেওঁ কেফলাভিকত ডাঙৰ-দীঘল হৈছিল আৰু তাত এ.টি. মহান হাইস্কুলত অধ্যয়ন কৰিছিল। এই শিক্ষানুষ্ঠানখনে স্থানীয় শিক্ষাৰ্থীৰ লগতে ওচৰৰ ঘাটিত থকা আমেৰিকাৰ সামৰিক কৰ্মীৰ সন্তানসকলকো শিক্ষা প্ৰদান কৰে। 

২০১৬ চনত তেওঁ বিশ্বৰ বিভিন্ন দেশ ভ্ৰমণ কৰাৰ পাছত আইচলেণ্ডত পুনৰ অধ্যয়ন আৰম্ভ কৰে। চাৰি বছৰৰ পাছত অৰ্থাৎ ২০২০ চনত তেওঁ ভাৰ্জলুনাস্কোলি ইছলেণ্ডছত নাম ভৰ্তি কৰে আৰু তাৰপৰা জীৱবিজ্ঞানত স্নাতক ডিগ্ৰী লাভ কৰে। 

ফিগাৰ স্কেটিংৰ উপৰি হেৰাল্ডচডটিৰে স্কীয়িং আৰু স্ন’বৰ্ডিং কৰি ভাল পায় আৰু তেওঁ পিয়ানোও বজায়।

## সৌন্দৰ্য প্ৰতিযোগিতা
### ২০২২: মিছ ইউনিভাৰ্ছ আইচলেণ্ড
২০২২ চনত হেৰাল্ডচডটিৰে **মিছ ইউনিভাৰ্ছ আইচলেণ্ড** খিতাপ জয় কৰে আৰু মিছ ইউনিভাৰ্ছ ২০২২ প্ৰতিযোগিতাত আইচলেণ্ডক প্ৰতিনিধিত্ব কৰাৰ অধিকাৰ লাভ কৰে। আমেৰিকাৰ নিউ অৰলিন্সত অনুষ্ঠিত হোৱা এই প্ৰতিযোগিতাত তেওঁ কোনো স্থান লাভ কৰা নাছিল।

### ২০২৪: মিছ আৰ্থ আইচলেণ্ড
২০২৪ চনত হেৰাল্ডচডটিৰক মিছ আৰ্থ আইচলেণ্ড ২০২৪ হিচাপে নিৰ্বাচিত কৰা হয়। তেওঁ মিছ আৰ্থ ২০২৪ ত নিজৰ দেশক প্ৰতিনিধিত্ব কৰি মিছ আৰ্থ - এয়াৰ (প্ৰথম ৰানাৰ্ছ আপ) হিচাপে পৰিগণিত হয়। এই প্ৰতিযোগিতাৰ ইতিহাসত আইচলেণ্ডৰ বাবে এয়া আছিল সৰ্বোচ্চ স্থান। 

নিজৰ কাৰ্যকালত তেওঁ মিছ আৰ্থ ২০২৪ বিজয়ী জেচিকা লেনৰ সৈতে মিছ এক্সক্লুচিভ ২০২৫ প্ৰতিযোগিতাত অংশ ল’বলৈ বেলজিয়াম ভ্ৰমণ কৰিছিল। ২০২৫ চনৰ জুলাই মাহত তেওঁ তানজানিয়া চৰকাৰৰ আমন্ত্ৰণ ক্ৰমে এজন আন্তঃৰাষ্ট্ৰীয় দূত হিচাপে সেই দেশ ভ্ৰমণ কৰিছিল।

## তথ্যসূত্ৰ

## বাহ্যিক সংযোগ
* 

শ্ৰেণী:আইচলেণ্ড
শ্ৰেণী:মডেল
শ্ৰেণী:সৌন্দৰ্য প্ৰতিযোগী
নাটালিয়া ষ্ট্ৰ’ভা

**নাটালিয়া** "**নাতাশা**" **ষ্ট্ৰ’ভা** (ইংৰাজী: Natalya "Natasha" Stroeva; জন্ম: ২০ আগষ্ট ১৯৯৯) এগৰাকী ৰাছিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ মিছ ৰাছিয়া ২০১৮ প্ৰতিযোগিতাত য়াকুটিয়াক প্ৰতিনিধিত্ব কৰি দ্বিতীয় ৰানাৰ্ছ-আপৰ খিতাপ অৰ্জন কৰিছিল। পৰৱৰ্তী সময়ত তেওঁক মিছ ৱৰ্ল্ড ৰাছিয়া ২০১৮ হিচাপে নিৰ্বাচিত কৰা হয় আৰু তেওঁ মিছ ৱৰ্ল্ড ২০১৮ প্ৰতিযোগিতাত ৰাছিয়াক প্ৰতিনিধিত্ব কৰে।

## প্ৰাৰম্ভিক জীৱন
ষ্ট্ৰ’ভাৰ জন্ম য়াকুটস্কৰ সাখা প্ৰজাতন্ত্ৰত হৈছিল আৰু তেওঁ জাতিগতভাৱে এগৰাকী য়াকুট। তেওঁ এগৰাকী পিতৃহীন-মাতৃহীন সন্তান; তেওঁৰ জন্মৰ কিছু সময়ৰ পিছতে মাতৃয়ে পৰিয়ালটোক ত্যাগ কৰিছিল আৰু তেওঁৰ ১২ বছৰ বয়সত দেউতাকৰ কেন্সাৰ ৰোগত মৃত্যু হৈছিল। পিতৃৰ মৃত্যুৰ পিছত ষ্ট্ৰ’ভাৰ জ্যেষ্ঠ ভাতৃ তেওঁৰ আইনী অভিভাৱক হয়। মিছ ৰাছিয়া প্ৰতিযোগিতাত অংশ লোৱাৰ পূৰ্বে তেওঁ মস্কোত বাস কৰিছিল। তেওঁ ৰাছিয়ান নেচনেল ৰিচাৰ্ছ মেডিকেল ইউনিভাৰ্ছিটীৰ ছাত্ৰী আছিল আৰু স্নাতক ডিগ্ৰী লাভ কৰাৰ পিছত এগৰাকী চৰ্মৰোগ বিশেষজ্ঞ হোৱাৰ পৰিকল্পনা কৰিছিল।

## সৌন্দৰ্য প্ৰতিযোগিতা
ষ্ট্ৰ’ভাই ২০১৮ চনৰ জানুৱাৰীত মিছ য়াকুটিয়া ২০১৭ ৰ মুকুট লাভ কৰাৰ পিছত তেওঁৰ সৌন্দৰ্য প্ৰতিযোগিতাৰ কেৰিয়াৰ আৰম্ভ হয়, যাৰ ফলত তেওঁ মিছ ৰাছিয়া ২০১৮ প্ৰতিযোগিতাত অংশ ল’বলৈ সুযোগ পায়। অনুৰাগীৰ ভোটৰ জৰিয়তে শীৰ্ষ ২০ গৰাকীৰ ভিতৰত স্থান লাভ কৰি মস্কোত অনুষ্ঠিত এই প্ৰতিযোগিতাত তেওঁ দ্বিতীয় ৰানাৰ্ছ-আপ হিচাপে বিবেচিত হয়। ২০০৬ চনত চাৰ্ডানা চিৰোমিয়াটনিকোভাই মিছ ৰাছিয়াত দ্বিতীয় ৰানাৰ্ছ-আপ হোৱাৰ পিছত ষ্ট্ৰ’ভাই আছিল য়াকুটিয়াৰ পৰা সৰ্বোচ্চ স্থান দখল কৰা প্ৰতিযোগী।

২০১৮ চনৰ ছেপ্টেম্বৰ মাহত মিছ ইউনিভাৰ্ছ ২০১৮ আৰু মিছ ৱৰ্ল্ড ২০১৮ ৰ তাৰিখ ঘোষণা কৰাৰ পিছত মিছ ৰাছিয়া প্ৰতিযোগিতাৰ পৰিচালনা সমিতিয়ে নিশ্চিত কৰে যে মিছ ৰাছিয়া ২০১৮ বিজয়ী য়ুলিয়া পোলিয়াচিখিনাই কেৱল মিছ ইউনিভাৰ্ছত অংশ ল'ব। আনহাতে চীনৰ সান্যাত অনুষ্ঠিত হ’বলগীয়া মিছ ৱৰ্ল্ডত ষ্ট্ৰ’ভাই ৰাছিয়াক প্ৰতিনিধিত্ব কৰিব আৰু তাত তেওঁ শীৰ্ষ ৩০ গৰাকীৰ ভিতৰত স্থান লাভ কৰে।

## তথ্যসূত্ৰ

শ্ৰেণী:সৌন্দৰ্য প্ৰতিযোগী
হান্না

**আন্না ভ্লাদিমিৰোভনা ইভানোভা** (ইংৰাজী: Anna Vladimirovna Ivanova; জন্ম: ২৩ জানুৱাৰী ১৯৯১) পেছাদাৰীভাৱে **হান্না** (ৰাছিয়ান: Ханна) নামেৰে পৰিচিত এগৰাকী ৰাছিয়ান গায়িকা আৰু মডেল। 

## জীৱনী
আন্না ইভানোভাৰ জন্ম ১৯৯১ চনৰ ২৩ জানুৱাৰীত চেবোকচাৰীত হৈছিল। সৰুৰেপৰাই তেওঁ এগৰাকী গায়িকা হোৱাৰ সপোন দেখিছিল। তেওঁ সংগীত বিদ্যালয়ৰপৰা পিয়ানো শিক্ষা সমাপ্ত কৰে। ২০১৩ চনত তেওঁ চেইণ্ট পিটাৰ্ছবাৰ্গ ষ্টেট ইউনিভাৰ্ছিটি অফ ইকনমিক্সৰপৰা 'পৰ্যটন আৰু হোটেল উদ্যোগৰ অৰ্থনীতি আৰু ব্যৱস্থাপনা' বিষয়ত বিশেষজ্ঞতাৰে অধ্যয়ন সম্পূৰ্ণ কৰে। 

তেওঁ কেইবাখনো সৌন্দৰ্য প্ৰতিযোগিতাত বিজয়ী হৈছিল, যাৰ ভিতৰত আছে ‘মিছ চুভাশিয়া – ২০০৯’, ‘মিছ ভলগা – ২০০৯’, ‘মিছ এপোলন – ২০০৯’, ‘মিছ ভিভা ভলগা-ডন – ২০১০’, ‘মিছ ভলগা ইণ্টাৰনেশ্যনেল – ২০১০’, আৰু ‘মিছ কেমেৰ ইণ্টাৰনেশ্যনেল – ২০১০’। তেওঁ ‘মিছ ৰাছিয়া ২০১০’ৰ এগৰাকী ফাইনেলিষ্ট আছিল।

## ব্যক্তিগত জীৱন
২০১৫ চনৰ জুলাই মাহত গায়িকা গৰাকীয়ে মিউজিক লেবেল 'ব্লেক ষ্টাৰ ইনকৰ্পোৰেটেড'ৰ সঞ্চালক পাভেল "পাশু" কুৰিয়ানভৰ সৈতে বিবাহপাশত আবদ্ধ হয়। তেওঁলোকৰ প্ৰথম সাক্ষাৎ হৈছিল ‘মিছ কেমেৰ ইণ্টাৰনেশ্যনেল – ২০১০’ প্ৰতিযোগিতাত, য’ত হান্নাই প্ৰথম স্থান লাভ কৰিছিল আৰু পাভেল সেই প্ৰতিযোগিতাৰ সৈতে জড়িত আছিল। পাভেলেই হান্নাক এগৰাকী গায়িকা হিচাপে আগবঢ়াই নিয়াত সহায় কৰিছিল। ২০১৮ চনৰ ৩ এপ্ৰিলত হান্নাই তেওঁৰ প্ৰথমটো সন্তানৰ আগমনৰ কথা ঘোষণা কৰে। ৩ ছেপ্টেম্বৰত গায়িকা গৰাকীয়ে মিয়ামিত এটি কন্যা সন্তান জন্ম দিয়ে, যাৰ নাম এড্ৰিয়ানা ৰখা হয়। ২০২৩ চনৰ ৯ ফেব্ৰুৱাৰীত তেওঁ তেওঁৰ দ্বিতীয়টো সন্তানক আদৰণি জনায়।

## তথ্যসূত্ৰ

শ্ৰেণী:গায়িকা
শ্ৰেণী:মডেল
গাৱেণ্ডা

**গাৱেণ্ডা** (পোলিছ: Gawęda) হ’ল পোলেণ্ডৰ মৌখিক লোককথাৰ এক ধাৰা। লগতে ই এক মহাকাব্যিক সাহিত্যিক ধাৰা যিবোৰ মৌখিক কাহিনীৰ শৈলীত ৰচনা কৰা হয়। ই পোলেণ্ডৰ ঘৰুৱা পৰম্পৰাৰ সৈতে জড়িত আৰু প্ৰায়ে হাস্যৰস, আৱেগ, ব্যংগ আৰু ঐতিহাসিক উপাদানৰ সংমিশ্ৰণ ঘটোৱা গদ্য বা পদ্যৰ আখ্যান। শব্দটোৰ আক্ষৰিক অৰ্থ হ’ল "কথা-বতৰা", "আড্ডা" বা "পুৰণি লোককথা"। ইয়াৰ বিশেষ বৈশিষ্ট্যসমূহ হ’ল কথিত ভাষাৰ ব্যৱহাৰ, আকাৰহীনতা, স্বতঃস্ফূৰ্ততা আৰু কালক্ৰমিক ক্ৰমৰ পৰিৱৰ্তে সংগতিপূৰ্ণ সংযোগ। কেতিয়াবা ইয়াত গীতৰো সন্নিৱিষ্ট কৰা হয়।

## উৎপত্তি আৰু বৈশিষ্ট্য
প্ৰথমে গাৱেণ্ডা আছিল পোলেণ্ডৰ মৌখিক লোককথাৰ এটা ধাৰা। এই আখ্যানক এক সমগ্ৰ ৰূপত সংযোগ কৰা মূল উপাদানটো হ’ল কথক। কথকজনে প্ৰকৃত পৰিঘটনাৰ বৰ্ণনাৰ লগতে কাল্পনিক, অলৌকিক, লোক অন্ধবিশ্বাস, উৰাবাতৰি আৰু কিংবদন্তিৰো সন্নিৱিষ্ট কৰে। মেলচিয়ৰ ৱানকুইচাক ২০ শতিকাৰ গাৱেণ্ডা শৈলীৰ এজন অন্যতম প্ৰতিনিধি হিচাপে গণ্য কৰা হয়, যাৰ আত্মজীৱনীমূলক উপন্যাস *Tędy i owędy* ইয়াৰ এক উৎকৃষ্ট উদাহৰণ।

## গাৱেণ্ডা শ্লাচেস্কা
উনবিংশ শতিকাৰ প্ৰথমাৰ্ধত পোলেণ্ডৰ ৰোমাণ্টিক যুগত "*শ্লাকটা* *গাৱেণ্ডা*" (*gawęda szlachecka*) নামৰ সাহিত্যিক ধাৰাটোৰ বিকাশ ঘটিছিল। ইয়াত সম্ভ্ৰান্ত শ্ৰেণীৰ জীৱন আৰু আচাৰ-আচৰণৰ কথা বৰ্ণনা কৰা হৈছিল আৰু চাৰ্মেচিয়ান মূল্যবোধক প্ৰতিষ্ঠা কৰা হৈছিল। এই ধাৰাটোৰ অগ্ৰণী লেখক আছিল হেনৰিক জেউস্কি (*Pamiątki Soplicy*—চপ্লিচাৰ স্মৃতিগ্ৰন্থ, ১৮৩৯–৪১)। এই ধাৰাৰ আন আন লেখকসকলৰ ভিতৰত আছিল কে. গাছিনস্কি, ৱ্লাডিছল' চাইৰোকোমলা, ৱিনচেণ্টি পল, এ. গৰ্চিনস্কি, কে.ডব্লিউ. ৱোজচিক্কি আৰু ইগনেচি চোডকো।

আডাম মিকিউইচ (*Pan Tadeusz*), জুলিয়াছ স্লোভাকি আৰু হেনৰিক চিয়েনকিউইচৰ ত্ৰিলজী আদিৰ ৰচনাতো *গাৱেণ্ডা*ৰ উপাদান পোৱা যায়। পোলেণ্ডৰ ঐতিহাসিক উপন্যাসৰ বিকাশত *শ্লাকটা গাৱেণ্ডা*ই এক ডাঙৰ ভূমিকা পালন কৰিছিল।

## লগতে চাওক
* চাগা (Saga)
* স্কাজ (ৰাছিয়ান মৌখিক পৰম্পৰা)

## টোকা

## তথ্যসূত্ৰ
*"Gawęda," *Encyklopedia Powszechna PWN* (PWN Universal Encyclopedia), ৱাৰ্ছ, Państwowe Wydawnictwo Naukowe, vol. 2, 1974, p.&nbsp; 26. 
*"Gawęda," *[[Encyklopedia Polski]]* (Encyclopedia of Poland), ক্ৰাক’, Wydawnictwo Ryszard Kluszczyński, 1996, , p.&nbsp; 175.

## অধিক পঢ়ক
*Krzysztof STĘPNIK, "Drobne formy narracyjne w literaturze krajowej (przyczynek genologiczny do gawędy wierszowanej)",Annales Universitatis Mariae Curie-Skłodowska. Sectio F, Humaniora VOL. XXXI, 14, 1976, 257–270
*Kardyni-Pelikánová, Krystyna, Wykorzystanie narracji oralnej ("gawęda", "hospodská historka") w kształtowaniu nowoczesnej prozy w polskiej i czeskiej literaturze, Sborník prací Filozofické fakulty brněnské univerzity. D, Řada literárněvědná. 1991, vol. 40, iss. D38, pp.&nbsp; 63–72

শ্ৰেণী:পোলেণ্ড
শ্ৰেণী:লোককথা
স্কাজ

**স্কাজ** (ইংৰাজী: Skaz; ৰাছিয়ান: сказ) হ’ল ৰাছিয়ান মৌখিক আখ্যানৰ এটা ৰূপ। এই শব্দটো *স্কাজাট* (ক’বলৈ) শব্দৰপৰা আহিছে আৰু ই *ৰাস্কাজ* (চুটি গল্প) তথা *স্কাজকা* (সাধুকথা) আদি শব্দৰ সৈতে সম্পৰ্কিত। কোনো এক নিৰ্দিষ্ট চৰিত্ৰৰ ব্যক্তিত্ব ফুটাই তুলিবলৈ এই শৈলীত উপভাষা আৰু দোৱান ব্যৱহাৰ কৰা হয়। অৱশ্যে, এই বিশেষ ধৰণৰ কথা-বতৰাবোৰ মূল আখ্যানৰ সৈতে একীভূত কৰি ৰখা হয় আৰু ইয়াক কোনো উদ্ধৃতি চিহ্নৰ ভিতৰত উপস্থাপন কৰা নহয়। স্কাজ কেৱল এক সাহিত্যিক কৌশল নহয়, ইয়াক ৰাছিয়ান একক অভিনয়ৰ হাস্যৰসাত্মক নাটক (monologue comedy)ৰ উপাদান হিচাপেও ব্যৱহাৰ কৰা হয়।

১৯১০ চনৰ শেষৰফালে ৰাছিয়ান কলাভিত্তিক আনুষ্ঠানিকতাবাদী বোৰিছ আইখেনবামৰদ্বাৰা প্ৰথমবাৰৰ বাবে স্কাজৰ বিৱৰণ দিয়া হৈছিল। সেই সময়ত প্ৰকাশিত কেইবাটাও প্ৰবন্ধত আইখেনবামে এই পৰিঘটনাটোক একপ্ৰকাৰৰ তাৎক্ষণিক বা স্বতঃস্ফূৰ্ত ভাষণ বুলি বৰ্ণনা কৰিছিল। তেওঁ ১৯১৯ চনৰ এক প্ৰবন্ধত নিকোলাই গোগোলৰ চুটি গল্প *দ্য অভাৰকোট*ৰ ক্ষেত্ৰত বিশেষভাৱে এই ধাৰণাটো প্ৰয়োগ কৰিছিল। আইখেনবামে স্কাজক ৰাছিয়ান সংস্কৃতিৰ কেন্দ্ৰবিন্দু হিচাপে দেখিছিল আৰু বিশ্বাস কৰিছিল যে মৌখিক পৰম্পৰাৰ সৈতে গভীৰ সংযোগ নোহোৱাকৈ কোনো ৰাষ্ট্ৰীয় সাহিত্য গঢ়ি উঠিব নোৱাৰে। ১৯২০ চনৰ যিসকল সাহিত্য সমালোচকে এই তত্ত্বক বিশদভাৱে ব্যাখ্যা কৰিছিল, তেওঁলোকৰ ভিতৰত আছিল ইউৰি টিনিয়ানভ, ভিক্টৰ ভিনগ্ৰাডভ আৰু মিখাইল বাখতিন। পিছৰজনে শৈলী নিৰ্মাণত স্কাজৰ গুৰুত্বৰ ওপৰত জোৰ দিছিল আৰু অবজেক্টিফাইড ডিচকোৰ্ছ হিচাপে সৰল স্কাজ আৰু য’ত লেখকৰ ব্যংগাত্মক উদ্দেশ্য স্পষ্ট হৈ থাকে তেনে দ্বৈত-স্বৰৰ স্কাজৰ মাজত পাৰ্থক্য দেখুৱাইছিল।

উনবিংশ শতিকাত গোগোলৰ উপৰি নিকোলাই লেস্কোভ আৰু পাভেল মেলনিকোভৰদ্বাৰা এই শৈলীৰ প্ৰচুৰ ব্যৱহাৰ হৈছিল। বিংশ শতিকাৰ লেখকসকলৰ ভিতৰত মিখাইল বুলগাকোভ, এলেক্সি ৰেমিজভ, মিখাইল জোচচেনকো, আন্দ্ৰে প্লেটোনোভ আৰু আইজাক বাবেল অন্যতম। আন দেশৰ সাহিত্যৰ উপাদানসমূহ বৰ্ণনা কৰিবলৈও এই শব্দটো ব্যৱহাৰ কৰা হয়; শেহতীয়াকৈ ব্ৰিটিছ লেখক আৰু সাহিত্য সমালোচক ডেভিদ লজে ইয়াক জনপ্ৰিয় কৰি তুলিছে। ইউনিভাৰ্চিটি কলেজ লণ্ডনৰ ইংৰাজী বিষয়ৰ অধ্যাপক জন মুলানে জে. ডি. চেলিংগাৰৰ *দ্য কেচিন ইন দ্য ৰাই*ত স্কাজৰ উদাহৰণ বিচাৰি পাইছে।

## লগতে চাওক
* পাভেল বাজোভৰদ্বাৰা সংকলিত *[[দ্য মেলাচাইট বক্স]]*
* গাৱেণ্ডা, পোলেণ্ডৰ মৌখিক পৰম্পৰা
* চাগা (Saga)

## তথ্যসূত্ৰ

## অধিক পঢ়ক
*
*
*

শ্ৰেণী:লোকগাথা
লাৰিছা পিং

**লাৰিছা পিং লিউ** (ইংৰাজী: Larissa Ping Liew; জন্ম: ১৮ মাৰ্চ ১৯৯৯) এগৰাকী মালয়েছিয়ান মডেল, ফেশ্বন ব্লগাৰ আৰু সৌন্দৰ্য প্ৰতিযোগিতাৰ খিতাপধাৰী, যিয়ে **মিছ ৱৰ্ল্ড মালয়েছিয়া ২০১৮** ৰ মুকুট লাভ কৰিছিল। তেওঁ মিছ ৱৰ্ল্ড ২০১৮ প্ৰতিযোগিতাত মালয়েছিয়াক প্ৰতিনিধিত্ব কৰিছিল, য’ত তেওঁ শীৰ্ষ ৩০ গৰাকীৰ ভিতৰত স্থান লাভ কৰিবলৈ সক্ষম হৈছিল।

## ব্যক্তিগত জীৱন
লাৰিছাৰ জন্ম আৰু শৈশৱ কুচিং, চাৰাৱাকত অতিবাহিত হৈছিল। তেওঁৰ পিতৃ এজন মালয়েছিয়ান চীনামূলীয় ব্যক্তি আৰু ৰাজ্যখনৰ ৰাজধানী চহৰৰ বাসিন্দা; আনহাতে তেওঁৰ মাতৃ মিৰিৰ এগৰাকী কেনিয়াহ জনগোষ্ঠীৰ মহিলা। এইটো এটা খিলঞ্জীয়া জনজাতি যি 'ওৰাং উলু' গোটৰ অন্তৰ্ভুক্ত। তেওঁ ইংৰাজীৰ লগতে মালয়েছিয়াৰ ৰাষ্ট্ৰীয় ভাষা (বিশেষকৈ চাৰাৱাকিয়ান উপভাষা) সাৱলীলভাৱে ক’ব পাৰে।

তেওঁ কুচিঙৰ চেইণ্ট যোচেফ প্ৰাইভেট স্কুলত মাধ্যমিক শিক্ষা লাভ কৰিছিল আৰু এছপিএম পৰীক্ষাত সকলো বিষয়তে 'এ' গ্ৰেড লাভ কৰিছিল। তেওঁ 'হেল্প ইউনিভাৰ্ছিটী'ৰপৰা কলা শাখাৰ ফাউণ্ডেশ্যন পাঠ্যক্ৰম সম্পূৰ্ণ কৰে। তেওঁক তেওঁৰ ফাউণ্ডেশ্যন প্ৰগ্ৰেমৰ বাবে ২০,০০০ মালয়েছিয়ান ৰিংগিটৰ ১০০% 'স্কুল এচিভাৰ স্কলাৰশ্বিপ এৱাৰ্ড' প্ৰদান কৰা হৈছিল। ২০১৮ চনত তেওঁ ৮টা 'হাই ডিষ্টিংচন' আৰু ৫টা 'ডিষ্টিংচন'সহ এই পাঠ্যক্ৰম সম্পূৰ্ণ কৰিছিল।

২০২৩ চনত লাৰিছাই মালয় বিশ্ববিদ্যালয়ৰপৰা আইনৰ স্নাতক ডিগ্ৰী লাভ কৰে।

## সৌন্দৰ্য প্ৰতিযোগিতা
### কেলিগিট ওৰাং উলু মিৰি ২০১৮
২০১৮ চনৰ মে' মাহত মিৰি ডিভিজনৰ বাবে অনুষ্ঠিত 'কেলিগিট ওৰাং উলু' প্ৰতিযোগিতাত লাৰিছা বিজয়ী হিচাপে নিৰ্বাচিত হয়। গৱাই দায়াক উৎসৱৰ সৈতে সংগতি ৰাখি প্ৰতি বছৰে এই প্ৰতিযোগিতাখন অনুষ্ঠিত কৰা হয়।

### মিছ ৱৰ্ল্ড মালয়েছিয়া ২০১৮
২০১৮ চনৰ ৮ ছেপ্টেম্বৰত চাৰাৱাকৰ 'বোৰ্নিঅ' কনভেনচন চেণ্টাৰ কুচিং'ত অনুষ্ঠিত প্ৰতিযোগিতাত লাৰিছাই **মিছ ৱৰ্ল্ড মালয়েছিয়া ২০১৮** খিতাপ অৰ্জন কৰে। ইয়াৰ উপৰি তেওঁ 'মিছ টেলেণ্ট' আৰু 'মিছ ফটোজেনিক' বঁটাও লাভ কৰে। তেওঁ মিছ ৱৰ্ল্ড মালয়েছিয়া ২০১৬ শ্বেতা ছেখোনৰ উত্তৰাধিকাৰী হয়।

### মিছ ৱৰ্ল্ড ২০১৮
এবছৰৰ বিৰতিৰ পিছত লাৰিছাই ২০১৮ চনৰ ৮ ডিচেম্বৰত চীনত অনুষ্ঠিত **মিছ ৱৰ্ল্ড ২০১৮** প্ৰতিযোগিতাত মালয়েছিয়াক প্ৰতিনিধিত্ব কৰে। তেওঁ প্ৰতিযোগিতাখনৰ শীৰ্ষ ৩০ গৰাকীৰ ভিতৰত স্থান লাভ কৰিবলৈ সক্ষম হৈছিল। কোৱাৰ্টাৰ ফাইনেলিষ্ট হোৱাৰ উপৰি তেওঁ প্ৰতিযোগিতাৰ সপ্তাহত অনুষ্ঠিত হোৱা কেইবাটাও শিতানত স্থান লাভ কৰিছিল:

* ৰাউণ্ড ১ আৰু ২ ত 'হেড টু হেড চেলেঞ্জ'ৰ বিজয়ী
* 'মিছ ৱৰ্ল্ড টেলেণ্ট'ত চতুৰ্থ ৰানাৰ্ছ-আপ
* 'শ্ৰেষ্ঠ ডিজাইনাৰ বঁটা'ত শীৰ্ষ ৫ গৰাকীৰ ভিতৰত স্থান
* 'বিউটি উইথ এ পাৰপাজ' শিতানত শীৰ্ষ ১২ গৰাকীৰ ভিতৰত স্থান
* 'মাল্টিমিডিয়া এৱাৰ্ড'ত শীৰ্ষ ১০ গৰাকীৰ ভিতৰত স্থান
* ছুইমচুট মিউজিক ভিডিঅ'ত শীৰ্ষ ৩০ গৰাকীৰ ভিতৰত স্থান
* 'মিছ ৱৰ্ল্ড টপ মডেল'ত শীৰ্ষ ৩২ গৰাকীৰ ভিতৰত স্থান

## তথ্যসূত্ৰ

শ্ৰেণী:মডেল
শ্ৰেণী:সৌন্দৰ্য প্ৰতিযোগী
বগাউদাৰ গীত

**বগাউদাৰ গীত** (ইংৰাজী: Song of Bagauda; হাউচা: Waƙar Bagauda) হ’ল কান’ৰপৰা উদ্ভৱ হোৱা এটা হাউচা মৌখিক কবিতা। বিশ্বাস কৰা হয় যে ইয়াৰ এক প্ৰাচীন মূল অংশ আছে, যদিও সময়ৰ লগে লগে ইয়াক বিস্তাৰিত কৰা হৈছে। এই কবিতাটো এটা পুৰণি ধৰ্মীয় উপদেশমূলক (homiletic) ৰাজবংশাৱলী, য’ত কেইবা শতিকা পুৰণি শাসকসকলৰ নাম আৰু কীৰ্তি সংৰক্ষণ কৰা হৈছে। কান’ চহৰত ই অতি জনপ্ৰিয় আৰু চহৰখনৰ বাটৰ ভিক্ষাৰীসকলে এই গীত পৰিৱেশন কৰা দেখা যায়।

ইয়াক এক থলুৱা হাউচা পৰম্পৰা বুলি গণ্য কৰা হয়, যাৰ প্ৰমাণ পোৱা যায় হাউচা কৃষক অৰ্থনীতিৰপৰা লোৱা ইয়াৰ চহকী উপমাসমূহৰ জৰিয়তে। সেয়েহে ই ইতিহাসৰ ওপৰত হাউচা সমাজৰ নিজা ভাষ্য আৰু ইছলাম ধৰ্মৰ সৈতে হাউচা এনিমিজম (প্ৰকৃতি পূজা)ৰ সংঘাতক প্ৰতিনিধিত্ব কৰে। এইটো উল্লেখযোগ্য কাৰণ এই অঞ্চলৰ ইতিহাস সম্পৰ্কীয় বেছিভাগ গৱেষণা পূৰ্বতে মূলত ফুলানি পণ্ডিতসকলে প্ৰস্তুত কৰা নথিৰ ওপৰত আধাৰিত আছিল, য’ত হাউচা সমাজৰ, বিশেষকৈ কৃষক শ্ৰেণীৰ মন্তব্য খুবেই কম আছিল।

কবিতাটোৰ আটাইতকৈ পুৰণি লিখিত সংস্কৰণসমূহ ১৯২০ চনৰ আশে-পাশে পোৱা গৈছে যদিও এই গীতৰ উৎপত্তি সম্ভৱতঃ অধিক প্ৰাচীন। কান’ৰ স্থানীয় পৰম্পৰা অনুসৰি কবিতাটো একাদশ শতিকাত ৰাজত্ব কৰা কান’ৰ প্ৰথমজন মুৰব্বী বগাউদাৰ সময়ৰপৰাই চলি আহিছে। ই প্ৰজন্মৰ পাছত প্ৰজন্ম ধৰি মুখে মুখে বাগৰি আহিছে আৰু প্ৰতিজন মুৰব্বীৰ মৃত্যুৰ পাছত ইয়াত একোটাকৈ স্তৱক যোগ কৰা হয়। কবিতাটোত উল্লেখ থকা ৰাজবংশাৱলীৰ কালানুক্ৰম অধিক বিশ্বাসযোগ্য *কান’ ক্ৰনিকল*ৰপৰা প্ৰায় আঢ়ৈ শতিকা পৃথক, যদিও ১৮০৭ চনত কান’ৰপৰা বহিষ্কৃত হোৱা মহম্মদ আলৱালী দ্বিতীয়ৰ ৰাজত্বকালৰ আগলৈকে দুয়োটা উৎসৰ তথ্যৰ মাজত মিল পোৱা যায়।

১৯৬০ চনত হাউচা বিশেষজ্ঞ ইছা কুৰাৱাই এই কবিতাটোৰ পাঠ্য লিপিবদ্ধ কৰিছিল। ১৯৬২ চনত কুৰাৱাই মাৰ্ভিন হিচকেটক এই কবিতাটোৰ বিষয়ে অৱগত কৰে আৰু ইয়াৰ সংকলিত সংস্কৰণটো প্ৰদান কৰে। কুৰাৱাই এই সংস্কৰণটো হাৱা নামৰ এগৰাকী ১০০বছৰীয়া হাউচা মহিলাৰপৰা সংগ্ৰহ কৰিছিল। ইয়াৰ উপৰি হিচকেটে কান’ৰ শ্বাহুচি জুডিচিয়েল স্কুলৰ মুৰব্বী মহম্মদ নাছিৰুৰপৰা স্বতন্ত্ৰভাৱে আন এক পাণ্ডুলিপি সংগ্ৰহ কৰিছিল। হিচকেটে বিভিন্ন আজামী পাঠ্যসমূহ একত্ৰিত কৰি এটা ইংৰাজী অনুবাদ প্ৰস্তুত কৰিছিল, যিটো ১৯৬৪ আৰু ১৯৬৫ চনত প্ৰকাশিত হৈছিল। 

কবিতাটো প্ৰধানকৈ চাৰিটা ভাগত বিভক্ত: ইছলাম ধৰ্মৰ নবী মহম্মদৰ প্ৰশংসামূলক বন্দনা; ৰাজবংশাৱলী; পৃথিৱীৰ অসাৰতাৰ ওপৰত এক দীঘলীয়া ধৰ্মীয় উপদেশ; আৰু *ফাতোৱা* অৰ্থাৎ মুছলমান আইনৰ ধাৰাসমূহ য’ত খাদ্য, অসুখ, মৃত্যু, কবৰ দিয়া আৰু উপাসনাৰ সৈতে জড়িত ইছলামীয় নীতি-নিয়মৰ উল্লেখ আছে। এই কবিতাটোৰ ৰচনাত আৰবী ছন্দ *ৱাফিৰ*ৰ প্ৰভাৱ দেখা যায় আৰু ই ধ্ৰুপদী আৰবী *কাচিদা*ৰ আৰ্হি অনুসৰণ কৰে। 

## তথ্যসূত্ৰ


## লগতে চাওক
* *[[কান’ ক্ৰনিকল]] ([[:en:Kano Chronicle|Kano Chronicle]])*

শ্ৰেণী:লোকসাহিত্য
ৱেনানিতা আংগাং

**ৱেনানিতা আংগাং** (ইংৰাজী: Wenanita Angang) এগৰাকী মালয়েছিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে **মিছ ৱৰ্ল্ড মালয়েছিয়া ২০২২** ৰ মুকুট লাভ কৰিছিল। তেওঁ মিছ ৱৰ্ল্ড ২০২৩ প্ৰতিযোগিতাত নিজৰ দেশক প্ৰতিনিধিত্ব কৰিছিল। 

মিছ ৱৰ্ল্ড মালয়েছিয়া ২০২২ হোৱাৰ পূৰ্বে তেওঁ ২০১৬ চনত মিছ প্লেনেট মালয়েছিয়া খিতাপ জয় কৰিছিল। ২০১৮ চনত তেওঁ নিজৰ গৃহ চহৰ চাবাহত 'উন্দুক ঙাদাউ কুৱালা পেনিও' খিতাপ অৰ্জন কৰে। তেওঁ মিছ টুৰিজম এণ্ড কালচাৰ ইউনিভাৰ্ছ ২০১৯ ত মালয়েছিয়াক প্ৰতিনিধিত্ব কৰি দ্বিতীয় ৰানাৰ্ছ-আপ হয়। মিছ ৱৰ্ল্ড মালয়েছিয়া ২০২২ ৰ বিজয়ী হিচাপে আংগাঙে মিছ ৱৰ্ল্ড ২০২৩ ত অংশগ্ৰহণ কৰি শীৰ্ষ ৪০ গৰাকীৰ ভিতৰত স্থান লাভ কৰে। 

## সৌন্দৰ্য প্ৰতিযোগিতা
### বুচাক মোচংগন ২০১৬
আংগাঙৰ প্ৰথম সৌন্দৰ্য প্ৰতিযোগিতা আছিল ‘বুচাক মোচংগন ২০১৬’। বুচাক মোচংগন (যাৰ অৰ্থ হৈছে ‘ধুনীয়া ফুল’) হৈছে চাবাহৰ টাটানা সম্প্ৰদায়ৰ মাজত উদযাপিত ওডৌ বা কাঞ্জাৰ উৎসৱৰ সময়ত অনুষ্ঠিত এক সৌন্দৰ্য প্ৰতিযোগিতা। ইয়াত অংশগ্ৰহণকাৰীসকলক টাটানাৰ প্ৰাচীন আৰু বিলুপ্তপ্ৰায় ৰীতি-নীতি তথা আচাৰ-ব্যৱহাৰৰ উপস্থাপনৰ ওপৰত ভিত্তি কৰি বিচাৰ কৰা হয়। নিজৰ এই প্ৰথম প্ৰতিযোগিতাতে তেওঁ প্ৰথম ৰানাৰ্ছ-আপৰ স্থান লাভ কৰিছিল। 

### মিছ চাবাহ মডেল অফ দ্য ইয়াৰ ২০১৬
আংগাঙে ১৩ গৰাকী প্ৰতিযোগীক অতিক্ৰমি ‘মিছ চাবাহ মডেল অফ দ্য ইয়াৰ ২০১৬’ খিতাপ অৰ্জন কৰে। ২০১৬ চনৰ ৪ জুনত শ্বাংগ্ৰী-লা টানজুং আৰো ৰিজৰ্ট এণ্ড স্পাত এই প্ৰতিযোগিতা অনুষ্ঠিত হৈছিল। চাবাহৰ মহিলাসকলৰ মডেলিং আৰু সৌন্দৰ্য প্ৰতিযোগিতাৰ প্ৰতিভা প্ৰদৰ্শনৰ বাবে ২০১১ চনত এই প্ৰতিযোগিতাখন আৰম্ভ কৰা হৈছিল।

### মিছ প্লেনেট ইণ্টাৰনেশ্যনেল ২০১৬
২০ বছৰ বয়সত তেওঁ জৰ্জিয়াৰ বাটুমি চহৰত অনুষ্ঠিত ‘মিছ প্লেনেট ইণ্টাৰনেশ্যনেল ২০১৬’ প্ৰতিযোগিতাত ‘মিছ প্লেনেট মালয়েছিয়া’ হিচাপে অংশ লয়। তেওঁ ইয়াত দ্বিতীয় স্থান (প্ৰথম ৰানাৰ্ছ-আপ) লাভ কৰে আৰু ‘শ্ৰেষ্ঠ ৰাষ্ট্ৰীয় পোছাক’ৰ বঁটা অৰ্জন কৰে।

### উন্দুক ঙাদাউ ২০১৮
২০১৮ চনৰ মে' মাহত চাবাহ ৰাজ্যত বাৰ্ষিকভাবে অনুষ্ঠিত হোৱা শস্য চপোৱাৰ উৎসৱ ‘কাস্মাটান’ত তেওঁ কুৱালা পেনিও জিলাৰ বাবে ‘উন্দুক ঙাদাউ’ নিৰ্বাচিত হয়। এই একেটা বৰ্ষতে ইনানামৰ প্ৰতিনিধি হোচিয়ানি জেমছ জেইমিছে ৰাজ্যিক পৰ্যায়ৰ প্ৰতিযোগিতাত জয়লাভ কৰিছিল।

### মিছ টুৰিজম এণ্ড কালচাৰ ইউনিভাৰ্ছ ২০১৯
২০১৯ চনৰ ৩১ আগষ্টত ম্যানমাৰত অনুষ্ঠিত ‘মিছ টুৰিজম এণ্ড কালচাৰ ইউনিভাৰ্ছ ২০১৯’ প্ৰতিযোগিতাত তেওঁ মালয়েছিয়াক প্ৰতিনিধিত্ব কৰি দ্বিতীয় ৰানাৰ্ছ-আপৰ খিতাপ অৰ্জন কৰে। 

### মিছ ৱৰ্ল্ড মালয়েছিয়া ২০২২
২০২২ চনৰ ২৭ আগষ্টত আংগাঙে ১৪ গৰাকী প্ৰতিযোগীক পৰাস্ত কৰি ‘মিছ ৱৰ্ল্ড মালয়েছিয়া ২০২২’ খিতাপ জয় কৰে। তেওঁ চেলংগৰৰ ড° লাৱণ্য চিৱাজীৰ উত্তৰাধিকাৰী হয়। তেওঁ সাত বছৰৰ ভিতৰত চাবাহ ৰাজ্যৰপৰা এই খিতাপ জয় কৰা পঞ্চমগৰাকী বিজয়ী হিচাপে পৰিগণিত হয়। 

প্ৰতিযোগিতাৰ চূড়ান্ত প্ৰশ্নোত্তৰ শিতানত জলবায়ু পৰিৱৰ্তন সম্পৰ্কে সোধা এক প্ৰশ্নৰ উত্তৰত তেওঁ কৈছিল:

প্ৰতিযোগিতাখনত তেওঁ ‘বিউটি উইথ এ পাৰপাজ’ বঁটাৰ বাবে শীৰ্ষ ৮ গৰাকীৰ ভিতৰত স্থান লাভ কৰিছিল। তেওঁ মিছ ৱৰ্ল্ড ২০২৩ প্ৰতিযোগিতাত মালয়েছিয়াক প্ৰতিনিধিত্ব কৰিছিল।

### মিছ ৱৰ্ল্ড ২০২৩
আংগাঙে মিছ ৱৰ্ল্ড ২০২৩ প্ৰতিযোগিতাত নিজৰ দেশক প্ৰতিনিধিত্ব কৰিছিল আৰু শীৰ্ষ ৪০ গৰাকীৰ ভিতৰত স্থান লাভ কৰিছিল।

## তথ্যসূত্ৰ

শ্ৰেণী:সৌন্দৰ্য প্ৰতিযোগী
শ্ৰেণী:মডেল
ৱিত্ৰুৱিউচ

**ৱিত্ৰুৱিউচ** (, ;  খ্ৰীষ্টপূৰ্ব ৮০ বা ৭০ – খ্ৰীষ্টপূৰ্ব ১৫ চনৰ পিছত) আছিল খ্ৰীষ্টপূৰ্ব ১ম শতিকাৰ এজন ৰোমান স্থপতি আৰু অভিযন্তা, যিজন তেওঁৰ বহু-খণ্ডৰ গ্ৰন্থ *[[দে আৰ্খিতেক্তুৰা]]*ৰ বাবে সুপৰিচিত। প্ৰাচীন যুগৰ পৰা অক্ষুণ্ণভাৱে টিকি থকা স্থাপত্যবিষয়ক একমাত্ৰ গ্ৰন্থ হিচাপে, ৰেনেছাঁ-যুগৰ পৰা ইয়াক স্থাপত্য তত্ত্বৰ প্ৰথম গ্ৰন্থ বুলি গণ্য কৰা হৈছে, লগতে শাস্ত্ৰীয় স্থাপত্যৰ মানদণ্ড বিষয়ক এক গুৰুত্বপূৰ্ণ উৎস বুলিও ধৰা হয়। কিন্তু তেওঁৰ সমসাময়িকসকলে তেওঁৰ গ্ৰন্থখন কিমানখিনি মৌলিক বা গুৰুত্বপূৰ্ণ বুলি গণ্য কৰিছিল, সেয়া স্পষ্ট নহয়।

তেওঁ কৈছে যে সকলো অট্টালিকাৰ তিনিটা গুণ থাকিব লাগে: ,  আৰু  ("শক্তি", "উপযোগিতা" আৰু "সৌন্দৰ্য"), যি নীতিসমূহ প্ৰাচীন ৰোমান স্থাপত্যত প্ৰতিফলিত হৈছে। স্থাপত্য আৰু মানৱদেহত নিখুঁত অনুপাত সম্পৰ্কে তেওঁৰ আলোচনা লেয়নাৰ্দ' দা ৱিঞ্চিৰ বিখ্যাত ৰ‍্যনেচঁচ অংকন *[[ৱিত্ৰুৱীয় মানৱ]]*ৰ প্ৰেৰণা হৈছিল।

ৱিত্ৰুৱিউচৰ জীৱন সম্পৰ্কে অতি কমেই জনা যায়, কিন্তু তেওঁৰ নিজৰ বৰ্ণনা অনুসৰি তেওঁ ৰোমান সামৰিক কাৰ্যালয়ত তৃতীয় শ্ৰেণীৰ অন্তৰ্গত এজন গোলন্দাজ সৈনিক হিচাপে সেৱা আগবঢ়াইছিল। সম্ভৱতঃ তেওঁ *দক্তৰেচ বাল্লিস্তাৰুম* (আৰ্টিলাৰি বিশেষজ্ঞ) আৰু *লিব্ৰাতৰেচ*ৰ ওপৰত দায়িত্ব থকা আৰ্টিলাৰিৰ এজন জ্যেষ্ঠ বিষয়া আছিল, যিসকলে বাস্তৱতে যন্ত্ৰসমূহ চলাইছিল। এজন সামৰিক অভিযন্তা হিচাপে তেওঁ অৱৰোধৰ বাবে *[[বাল্লিস্তা]]* আৰু *স্কৰ্পিঅ’* ধৰণৰ গোলন্দাজ যুদ্ধযন্ত্ৰ নিৰ্মাণত বিশেষজ্ঞ আছিল। এইটোও সম্ভৱ যে ৱিত্ৰুৱিউচে য়ুলিউচ কায়চাৰৰ মুখ্য অভিযন্তা লুকিউচ কৰ্ণেলিউচ বালবুচৰ সৈতে সেৱা আগবঢ়াইছিল।

ৱিত্ৰুৱিউচৰ  মধ্যযুগত যথেষ্ট পৰিচিত আছিল আৰু ইয়াৰ বিস্তৃত অনুলিপি কৰা হৈছিল; আজিও ইয়াৰ বহুতো পাণ্ডুলিপি টিকি আছে, যদিও ১৪১৪ চনত ফ্ল’ৰেন্সৰ মানৱতাবাদী পদ্‌জ' ব্ৰাৎচ'লিনিয়ে চেণ্ট গাল এবেৰ গ্ৰন্থাগাৰত ইয়াক “পুনৰ আবিষ্কাৰ” কৰিছিল। লেয়ম বাত্তিস্তা আলবেৰ্তিয়ে তেওঁৰ মৌলিক স্থাপত্যগ্ৰন্থ *[[দে ৰে আয়দিফিকাতৰিয়া]]*ত () ইয়াক প্ৰকাশ কৰিছিল। প্ৰথম জনাজাত ছপা লাতিন সংস্কৰণটো ১৪৮৬ চনত ৰোমত ফ্র‍া জ'ৱান্নি চুলপিতিউচে প্ৰকাশ কৰে। ইয়াৰ পিছত ইতালীয়, ফৰাচী, ইংৰাজী, জাৰ্মান, হিস্পানী আৰু আন কেইবাটাও ভাষালৈ অনুবাদ প্ৰকাশ পায়। যদিও মূল অলংকৰণসমূহ হেৰাই গৈছে, তথাপিও প্ৰথম চিত্ৰসংবলিত সংস্কৰণটো ৱেনিচত ১৫১১ চনত জ'ৱান্নি জ'কন্দ'য়ে প্ৰকাশ কৰিছিল, য’ত পাঠ্যৰ বৰ্ণনাৰ ভিত্তিত কাঠৰ খোদাই চিত্ৰ সংযোজন কৰা হৈছিল। ব্ৰামান্তে, মিকেলাঞ্জেল', পাল্লাজ', ৱিনিয়লা আৰু তাতোকৈ আগৰ স্থপতিসকলেও ৱিত্ৰুৱিউচৰ এই গ্ৰন্থ অধ্যয়ন কৰিছিল বুলি জনা যায়; ফলস্বৰূপে ইউৰোপৰ বহু দেশৰ স্থাপত্যত ইয়াৰ গুৰুত্বপূৰ্ণ প্ৰভাৱ পৰিছে।

## পাদটীকা

## তথ্যসূত্ৰ
ইৰিনা ষ্টাৰচেনবাম

**ইৰিনা ভ্লাদিমিৰোভনা ষ্টাৰচেনবাম** (ইংৰাজী: Irina Vladimirovna Starshenbaum; জন্ম: ৩০ মাৰ্চ ১৯৯২) এগৰাকী ৰাছিয়ান অভিনেত্ৰী। *টি-৩৪ (চলচ্চিত্ৰ)|টি-৩৪* চলচ্চিত্ৰত কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ টিইএফআই (TEFI) বঁটা লাভ কৰাৰ লগতে শ্ৰেষ্ঠ অভিনেত্ৰী শিতানত গ’ল্ডেন ইগল বঁটা (ৰাছিয়া)|গ’ল্ডেন ইগল বঁটাৰ বাবে মনোনীত হৈছিল।
## জীৱনী
তেওঁ মস্কো ষ্টেট ইউনিভাৰ্ছিটি অফ প্ৰিণ্টিং আৰ্টছৰ মিডিয়া বিজনেছ আৰু পাব্লিক ৰিলেচন বিভাগৰপৰা স্নাতক ডিগ্ৰী লাভ কৰে। 
২০১৩ চনৰপৰা তেওঁ অভিনয় জীৱন আৰম্ভ কৰে। ২০১৭ চনত তেওঁ ফিচাৰ ফিল্মত আত্মপ্ৰকাশ কৰে। তেওঁ ফিঅ'ডৰ বোনডাৰচুকৰ কল্পবিজ্ঞান ভিত্তিক চলচ্চিত্ৰ *এট্ৰাকচন*ত মুখ্য চৰিত্ৰত অভিনয় কৰিছিল। 
২০১৮ চনত ভিক্টৰ চই আৰু মাইক নৌমেংকোৰ জীৱনৰ ওপৰত ভিত্তি কৰি নিৰ্মিত কিৰিল চেৰেব্ৰেনিকভৰ ছবি *লেটো* মুক্তি পায়, য’ত ইৰিনাই মুখ্য চৰিত্ৰত অভিনয় কৰিছিল। 
২০১৮ চনৰ শীতকালত অন্যান্য অভিনেতা আৰু সংগীতজ্ঞসকলৰ সৈতে মিলি তেওঁৰ নেতৃত্বত ৰাষ্ট্ৰপতি পুটিনলৈ এক সামূহিক ভিডিঅ’ বাৰ্তা প্ৰেৰণ কৰি পশু অধিকাৰ সুৰক্ষা আইন গৃহীত কৰিবলৈ অনুৰোধ জনাইছিল।
২০২৩ চনত তেওঁ মাইকেল উইণ্টাৰবটমৰ ছবি *শশানা* ৰ জৰিয়তে প্ৰথমবাৰৰ বাবে ইংৰাজী ভাষাৰ ছবিত অভিনয় কৰে। ইয়াত তেওঁ সমাজবাদী জীয়নবাদৰ অন্যতম প্ৰতিষ্ঠাপক বেৰবোৰোচভৰ কন্যা শশানা বোৰোচভৰ চৰিত্ৰত অভিনয় কৰিছে।

## ব্যক্তিগত জীৱন
*এট্ৰাকচন* চলচ্চিত্ৰখনৰ দৃশ্যগ্ৰহণৰ পিছত তেওঁ অভিনেতা আলেকজেণ্ডাৰ পেট্ৰোভ (অভিনেত্ৰী)|আলেকজেণ্ডাৰ পেট্ৰোভৰ সৈতে প্ৰেমৰ সম্পৰ্কত আবদ্ধ হয়। ২০১৭ চনত তেওঁলোকে আঙঠি পিন্ধোৱা পৰ্ব সম্পন্ন হোৱা বুলি ঘোষণা কৰিছিল, কিন্তু ২০১৯ চনত তেওঁলোকৰ মাজত বিচ্ছেদ ঘটে। তেওঁ এগৰাকী ইহুদী ধৰ্মাৱলম্বী মহিলা।

## তথ্যসূত্ৰ
 

## বাহ্যিক সংযোগ
* 

শ্ৰেণী:ৰাছিয়াৰ ব্যক্তি
শ্ৰেণী:অভিনেত্ৰী
ভূতৰ গল্প

**ভূতৰ গল্প** (ইংৰাজী: Ghost story) হ’ল যিকোনো কল্পকাহিনী বা নাটক য’ত এটা ভূত অন্তৰ্ভুক্ত থাকে, অথবা ভূতৰ সম্ভাৱনা বা ভূতৰ ওপৰত চৰিত্ৰৰ বিশ্বাসক এক আধাৰ হিচাপে গ্ৰহণ কৰা হয়। "ভূত" এটা নিজেই আবিৰ্ভাৱ হ’ব পাৰে বা যাদু-মন্ত্ৰৰদ্বাৰা তাক মাতি অনা হ’ব পাৰে। ভূতৰ সৈতে "অশৰীৰী আত্মাৰ উপদ্ৰৱ" বা "অধিষ্ঠিত" (haunting) হোৱাৰ ধাৰণাটো জড়িত হৈ থাকে, য’ত এটা অলৌকিক সত্তা কোনো স্থান, বস্তু বা ব্যক্তিৰ সৈতে আবদ্ধ হৈ থাকে। ভূতৰ গল্পবোৰ সাধাৰণতে লোককথা বা জনশ্ৰুতিৰ অন্তৰ্গত। 

কথিত ভাষাত "ভূতৰ গল্প" বুলিলে যিকোনো ধৰণৰ ভয় লগা কাহিনীকে বুজাব পাৰে। সংকীৰ্ণ অৰ্থত, ধাৰাভিত্তিক কল্পকাহিনীৰ ভিতৰত ভূতৰ গল্পই এক চুটি গল্পৰ ফৰ্মেট হিচাপে বিকাশ লাভ কৰিছে। ই অতিপ্ৰাকৃতিক কল্পকাহিনী আৰু বিশেষকৈ অদ্ভুত কল্পকাহিনী (weird fiction)ৰ এটা প্ৰকাৰ, আৰু প্ৰায়ে ই এক ভৌতিক কাহিনী (horror story) হিচাপে পৰিগণিত হয়। 

ভূতৰ গল্পবোৰ প্ৰায়ে স্পষ্টকৈ ভয় খুৱাবলৈ লিখা হয় যদিও হাস্যৰসৰপৰা আৰম্ভ কৰি নৈতিক কাহিনীলৈকে সকলো ধৰণৰ উদ্দেশ্যত ইয়াক লিখা হৈছে। কাহিনীত ভূতবোৰ প্ৰায়ে ভৱিষ্যতে ঘটিবলগীয়া কথাৰ পহৰাদাৰ বা ভৱিষ্যবক্তা হিচাপেও আবিৰ্ভাব হয়।

## ইতিহাস

ভূতৰ সম্পৰ্কে এটা ব্যাপক বিশ্বাস আছে যে ইহঁত কুঁৱলীসদৃশ, বায়ৱীয় বা এক সূক্ষ্ম পদাৰ্থৰে গঠিত। এনথ্ৰ’পলজিষ্ট বা নৃবিজ্ঞানীসকলে এই ধাৰণাটোক প্ৰাৰম্ভিক বিশ্বাসৰ সৈতে সংযোগ কৰে যে ভূতবোৰ আছিল ব্যক্তিজনৰ ভিতৰত থকা ব্যক্তি (ব্যক্তিৰ আত্মা)। প্ৰাচীন সংস্কৃতিত এয়া এজন ব্যক্তিৰ উশাহ-নিশাহৰ দৰে আছিল, যিটো ঠাণ্ডা জলবায়ুত নিশাহ এৰিলে বগা কুঁৱলীৰ দৰে দৃশ্যমান হয়। বিশ্বৰ সকলো সংস্কৃতিতে ভূতৰ বিশ্বাস পোৱা যায় আৰু সেয়েহে ভূতৰ গল্পবোৰ মৌখিক বা লিখিত ৰূপত চলি আহিছে।

কেম্পফায়াৰ ষ্টৰী বা বনজুইৰ কাষত বহি কোৱা কথা, যিটো মৌখিক কাহিনী কথনৰ এটা ৰূপ, তাত প্ৰায়ে ভূতৰ গল্প বা অন্যান্য ভয় লগা কাহিনী অন্তৰ্ভুক্ত থাকে। ইয়াৰে কিছুমান কাহিনী দশক পুৰণি আৰু বিভিন্ন সংস্কৃতিত ইয়াৰ ভিন ভিন ৰূপ দেখা যায়। বহুতো বিদ্যালয় আৰু শিক্ষানুষ্ঠানে সাহিত্যৰ অংশ হিচাপে ভূতৰ কাহিনী কথনক উৎসাহিত কৰে।

১৯২৯ চনত এম. আৰ. জেমছে তেওঁৰ "চাম ৰিমাৰ্কচ অন গোষ্ট ষ্টৰীজ"ত ইংৰাজী ভূতৰ গল্পৰ পাঁচটা মুখ্য বৈশিষ্ট্য চিনাক্ত কৰিছিল। জনপ্ৰিয় কল্পনাপ্ৰসূত সাহিত্যৰ এটা পাঠ্যক্ৰমৰ বাবে ফ্ৰেংক কফমেনে ইয়াক তলত দিয়া ধৰণে সাৰাংশ কৰিছে:
* সত্যৰ ভাও ধৰা
* "এক আনন্দদায়ক সন্ত্ৰাস"
* কোনো অনাহক ৰক্তপাত বা যৌনতা নথকা
* "যন্ত্ৰ-পাতিৰ কোনো ব্যাখ্যা" নথকা
* পটভূমি: "লেখক (আৰু পাঠক)ৰ নিজা দিনবোৰৰ"

১৯০০ চনৰ আৰম্ভণিতে পাল্প মেগাজিনৰ প্ৰচলনে ভূতৰ গল্প প্ৰকাশৰ নতুন পথৰ সৃষ্টি কৰিছিল আৰু সেইবোৰ *গুড হাউচ কিপিং* আৰু *দ্য নিউ ইয়ৰ্কাৰ*ৰ দৰে আলোচনীত প্ৰকাশ হ’বলৈ ধৰিছিল।

## তথ্যসূত্ৰ

শ্ৰেণী:ভূত-প্ৰেত
শ্ৰেণী:লোকবিশ্বাস
শ্ৰেণী:লোকসাহিত্য
আৰব হাস্যৰস

**আৰব হাস্যৰস** (ইংৰাজী: Arab humor) বুলিলে আৰব বিশ্বত প্ৰচলিত হাস্যৰসৰ বিভিন্ন ৰূপক বুজায়। ই আৰব সংস্কৃতিৰ এটা গুৰুত্বপূৰ্ণ দিশ আৰু আৰব বিশ্বৰ জটিলতা তথা সূক্ষ্মতাবোৰ ইয়াত প্ৰতিফলিত হয়। আৰব হাস্যৰস ইয়াৰ চাতুৰ্যপূৰ্ণ, বুদ্ধিদীপ্ত আৰু ব্যংগাত্মক শৈলীৰ বাবে পৰিচিত। ইয়াত প্ৰায়ে শব্দৰ খেল (wordplay), শ্লেষ (puns) আৰু বিদ্ৰূপৰ (irony) ব্যৱহাৰ দেখা যায়। আৰব হাস্যৰসৰ এটা সাধাৰণ ৰূপ হ’ল ৰাজনৈতিক ব্যংগ, য’ত হাস্যৰসৰ জৰিয়তে ৰাজনৈতিক নেতা আৰু ৰাজহুৱা ব্যক্তিসকলক উপহাস তথা সমালোচনা কৰা হয়। এই ধৰণৰ হাস্যৰস দূৰদৰ্শনৰ অনুষ্ঠান, কাৰ্টুন আৰু ছচিয়েল মিডিয়াত পোৱা যায়। আৰব হাস্যৰসত সামাজিক নীতি-নিয়ম আৰু পৰম্পৰাৰ ওপৰত আধাৰিত কৌতুকো অন্তৰ্ভুক্ত হৈ আছে। এই কৌতুকবোৰে প্ৰায়ে নিষিদ্ধ (taboo) বা অপৰম্পৰাগত বুলি গণ্য কৰা বিষয়বোৰক লৈ ধেমালি কৰে। উদাহৰণস্বৰূপে, লিংগ ভূমিকা আৰু পাৰিবাৰিক গতিশীলতাক লৈ কৰা কৌতুকবোৰ অতি সাধাৰণ।

## ইতিহাস
আৰব হাস্যৰসৰ ইতিহাস অতি প্ৰাচীন। আৰবীয় সাহিত্য, বিশেষকৈ কবিতা ইয়াৰ হাস্যৰসৰ ব্যৱহাৰৰ বাবে জনাজাত। প্ৰাক-ইছলামিক যুগত কবিসকলে তেওঁলোকৰ শাসক আৰু সমাজক সমালোচনা তথা ব্যংগ কৰিবলৈ হাস্যৰস ব্যৱহাৰ কৰিছিল। এই পৰম্পৰা ইছলামিক যুগতো অব্যাহত আছিল আৰু বিখ্যাত আৰব কবি অল-মুতানাব্বী তেওঁৰ ব্যংগ আৰু বিদ্ৰূপৰ বাবে পৰিচিত আছিল।

আধুনিক যুগত আৰব হাস্যৰস ৰাজনৈতিক আৰু সামাজিক ঘটনাসমূহৰদ্বাৰা প্ৰভাবিত হৈছে। উদাহৰণস্বৰূপে, 'আৰব বসন্ত'ই সমগ্ৰ আৰব বিশ্বতে ৰাজনৈতিক ব্যংগ আৰু হাস্যৰসৰ এক ঢৌৰ সৃষ্টি কৰিছিল। মিচৰ আৰু টিউনিচিয়াৰ দৰে দেশবোৰত ব্যংগাত্মক দূৰদৰ্শন অনুষ্ঠান আৰু ছচিয়েল মিডিয়া একাউণ্টৰ উত্থান ঘটিছিল, যিবোৰে হাস্যৰসৰ জৰিয়তে নিজৰ চৰকাৰ আৰু নেতাসকলক সমালোচনা কৰিছিল। 

জনপ্ৰিয়তা সত্ত্বেও আৰব হাস্যৰস কেতিয়াবা বিতৰ্কিত হৈ পৰে। কিছুমান ক্ষেত্ৰত কৌতুক আৰু ব্যংগৰ বাবে গ্ৰেপ্তাৰ বা কাৰাবাসৰ দৰে ঘটনাও ঘটিছে। চৌদি আৰব আৰু সংযুক্ত আৰব আমিৰাতৰ দৰে দেশবোৰত চৰকাৰ বা সামাজিক নীতি-নিয়মক সমালোচনা কৰা ধেমেলীয়া শিল্পী আৰু ব্যংগকাৰীসকলৰ বিৰুদ্ধে কৰ্তৃপক্ষই কঠোৰ পদক্ষেপ গ্ৰহণ কৰিছে। 

## তথ্যসূত্ৰ

শ্ৰেণী:লোকসাহিত্য
জেভাচিম

**জেভাচিম** (ইংৰাজী: Zevachim; হিব্ৰু: זְבָחִים; অৰ্থ: "বলিদান") হ’ল মিছনাহ, তালমুদ আৰু টোচেফটাৰ 'চেডৰ কোডাশ্বিম'ৰ (পৱিত্ৰ বস্তুসমূহ) প্ৰথমখন ট্ৰেকটেট বা নিবন্ধ। এই নিবন্ধখনত যিৰূচালেমৰ মন্দিৰৰ বলিদান প্ৰথাৰ সৈতে জড়িত বিষয়সমূহ আলোচনা কৰা হৈছে। মূলতঃ টোৰাহৰ লেভিটিকাচ পুথিৰ (লেভিটিকাচ ১:২ আৰু পৰৱৰ্তী) নিৰ্দেশনা অনুসৰি পশু আৰু পক্ষী বলিদানৰ নিয়ম আৰু সেইবোৰ গ্ৰহণযোগ্য হোৱা বা নোহোৱাৰ চৰ্তসমূহ ইয়াত বৰ্ণনা কৰা হৈছে। এই নিবন্ধটোৰ ১৪টা অধ্যায় ১০১টা মিছনয়ট বা অনুচ্ছেদত বিভক্ত। বেবিলনীয় তালমুদত এই নিবন্ধটোৰ বাবে 'গেমৰা' (ৰাব্বিনিক ভাষ্য আৰু বিশ্লেষণ) আছে, কিন্তু যিৰূচালেম তালমুদত কোনো গেমৰা নাই।

মিছনাহ জেভাচিমৰ পঞ্চম অধ্যায়টো দৈনিক ৰাতিপুৱাৰ প্ৰাৰ্থনা সেৱাত পাঠ কৰা হয়। (এই পৰ্যায়ত ইয়াক *চিড্ডুৰ* বা প্ৰাৰ্থনা পুথিত অন্তৰ্ভুক্ত কৰা হৈছিল কাৰণ ইয়াত সকলো বলিদানৰ বিষয়ে আলোচনা কৰা হৈছে আৰু ইয়াক লৈ পণ্ডিতসকলৰ মাজত কোনো মতভেদ নাই। ) ইয়াৰ বিষয়-বস্তুসমূহ এনেধৰণৰ:
* ক. *Eizehu mekoman shel z'vachim* অৰ্থাৎ বলিদান আগবঢ়োৱাৰ স্থানসমূহ: "...ইয়ম কিপ্পুৰৰ ষাঁড় আৰু মতা ছাগলীৰ বলিদান [বেদীৰ] উত্তৰ দিশত কৰা হয়..."
* খ. *Parim hanisrafim* অৰ্থাৎ সম্পূৰ্ণৰূপে পুৰি পেলোৱা ষাঁড়সমূহ: "...এইবোৰ সেই ঠাইতে পোৰা হয় য’ত [বেদীৰ] ছাই জমা কৰা হয়।" 
* গ. *Chatot hatzibur v'hayachid* অৰ্থাৎ সম্প্ৰদায় আৰু ব্যক্তিৰ পাপ মোচনৰ বলিদান: "...মতা ছাগলীবোৰ... মন্দিৰৰ প্ৰাংগনৰ পৰ্দাৰ ভিতৰত পুৰুষ পুৰোহিতসকলে ভক্ষণ কৰে... মাজনিশালৈকে।" 
* ঘ. *Ha'olah qodesh qodashim* অৰ্থাৎ উচ্চ-পৰ্যায়ৰ পৱিত্ৰতা থকা বলিদানসমূহ: "...ইয়াৰ সম্পূৰ্ণ অংশ জুইত দাহ কৰা হয়।" 
* ঙ. *Zivchei shalmei tzibur v'ashamot* অৰ্থাৎ সামূহিক শান্তি বলিদান আৰু দোষ মোচনৰ বলিদান: "...মন্দিৰৰ প্ৰাংগনৰ ভিতৰত পুৰোহিত শ্ৰেণীৰ পুৰুষসকলে ভক্ষণ কৰে... মাজনিশালৈকে।" 
* চ. *Hatodah v'eil nazir qodashim kalim* অৰ্থাৎ কৃতজ্ঞতাৰ বলিদান আৰু নাজিৰাইটৰ মতা ভেড়া হ’ল নিম্ন-পৰ্যায়ৰ পৱিত্ৰ বলিদান: "এইবোৰ [যিৰূচালেম] চহৰৰ ভিতৰত যিকোনো ব্যক্তিয়ে যিকোনো ধৰণে প্ৰস্তুত কৰি ভক্ষণ কৰিব পাৰে... মাজনিশালৈকে..."
* ছ. *Sh'lamim qodashim kalim* অৰ্থাৎ শান্তি বলিদানসমূহ হ’ল লঘু পৱিত্ৰতাৰ: "...ই 'কোহানিম' বা পুৰোহিতসকলে ভক্ষণ কৰে... [যিৰূচালেম] চহৰৰ ভিতৰত যিকোনো ব্যক্তিয়ে..."
* জ. *Hab'chor vehama'aser vehapesach qodashim kalim* অৰ্থাৎ পশুধনৰ প্ৰথমজাত সন্তান, দশম অংশ আৰু নিস্তাৰ পৰ্বৰ (Passover) বলিদানসমূহ হ’ল লঘু পৱিত্ৰতাৰ: "...নিস্তাৰ পৰ্বৰ বলিদান কেৱল ৰাতিহে ভক্ষণ কৰা হয়... কেৱল যদি সেয়া সেকিব পৰা হয় (roasted)।" 

## তথ্যসূত্ৰ

### অধিক পঠন
*

## বাহ্যিক সংযোগ
* মিছনাহ জেভাচিমৰ সম্পূৰ্ণ পাঠ্য (হিব্ৰু)

শ্ৰেণী:লোকসাহিত্য
অড্ৰী ভানেছা

**অড্ৰী ভানেছা চুচিলো** (জন্ম: ২৩ ডিচেম্বৰ ১৯৯৯), যি **অড্ৰী ভানেছা** নামেৰে অধিক পৰিচিত, এগৰাকী ইণ্ডোনেছিয়ান সৌন্দৰ্য প্ৰতিযোগিতাৰ খিতাপধাৰী যিয়ে উত্তৰ চুলাৱেচিক প্ৰতিনিধিত্ব কৰি **মিছ ইণ্ডোনেছিয়া ২০২২** খিতাপ অৰ্জন কৰিছিল।

অড্ৰীয়ে **মিছ ৱৰ্ল্ড ২০২৩** প্ৰতিযোগিতাত ইণ্ডোনেছিয়াক প্ৰতিনিধিত্ব কৰিছিল, য’ত তেওঁ শীৰ্ষ ৪০ গৰাকীৰ ভিতৰত স্থান লাভ কৰিবলৈ সক্ষম হৈছিল।

## প্ৰাৰম্ভিক জীৱন আৰু শিক্ষা
অড্ৰীৰ জন্ম ১৯৯৯ চনৰ ২৩ ডিচেম্বৰত হৈছিল আৰু তেওঁ উত্তৰ চুলাৱেচিৰ মনাডাত ডাঙৰ-দীঘল হৈছিল। তেওঁ চীনা-মিনাহাচান বনটিক মূলৰ দম্পতী ৰুডী চুচিলো আৰু গ্ৰেচ শ্বেলা মুলজান্তোৰ কন্যা। অড্ৰী এগৰাকী ধৰ্মপ্ৰাণ কেথলিক আৰু মনাডু ধৰ্মপ্ৰদেশৰ চেইণ্ট থেৰেচিয়া ডি লিচিউক্স মালালয়াং পেৰিছৰ কেথলিক যুৱক (OMK) তথা মনাডুৰ হোলী ট্ৰিনিটী কমিউনিটীৰ এগৰাকী সক্ৰিয় সদস্য।

২০২১ চনত অড্ৰীয়ে অষ্ট্ৰেলিয়াৰ ভিক্টোৰিয়াৰ মেলবৰ্ণত অৱস্থিত মোনাছ বিশ্ববিদ্যালয়ৰপৰা হিচাপবিজ্ঞানত স্নাতক ডিগ্ৰী লাভ কৰে। ২০২৩ চনত অড্ৰীয়ে একেখন বিশ্ববিদ্যালয়ৰপৰাই বেংকিং আৰু বিত্ত বিষয়ত স্নাতকোত্তৰ ডিগ্ৰী অৰ্জন কৰে। 

অড্ৰীয়ে তেওঁৰ বন্ধুসকলৰ সৈতে মিলি 'REEFORMERS' নামৰ এটা বেচৰকাৰী সংস্থাৰ সৈতে সক্ৰিয়ভাৱে কাম কৰি আছে। এই সংস্থাটোৱে প্ৰবাল প্ৰাচীৰ সংৰক্ষণ আৰু ইণ্ডোনেছিয়াৰ বহিঃস্থ দ্বীপসমূহৰ, বিশেষকৈ চুবুৰীয়া দেশ ফিলিপাইনছৰ সৈতে পোনপটীয়া সীমা ভাগ কৰা উত্তৰ চুলাৱেচিৰ চাঙ্গিহে আৰু তালাউড দ্বীপপুঞ্জৰ পৰম্পৰাগত মীনপালকসকলৰ অৰ্থনীতি আৰু সম্ভাৱনা পুনৰুজ্জীৱিত কৰাৰ ওপৰত গুৰুত্ব আৰোপ কৰে।

## সৌন্দৰ্য প্ৰতিযোগিতা
### মিছ ইণ্ডোনেছিয়া ২০২২
ইণ্ডোনেছিয়াত ক’ভিড-১৯ অতিমাৰীৰ বাবে এবছৰ পলমকৈ ২০২২ চনৰ ১৫ ছেপ্টেম্বৰত জাকাৰ্টাৰ আৰচিটিআই+ ষ্টুডিঅ’ত অনুষ্ঠিত মিছ ইণ্ডোনেছিয়া ২০২২ প্ৰতিযোগিতাত অড্ৰীয়ে উত্তৰ চুলাৱেচিৰ প্ৰতিনিধি হিচাপে যোগ্যতা অৰ্জন কৰি নিজৰ সৌন্দৰ্য প্ৰতিযোগিতাৰ কেৰিয়াৰ আৰম্ভ কৰিছিল।

প্ৰতিযোগিতাৰ শীৰ্ষ ৫ ৰাউণ্ডত বিচাৰক লিলিয়ানা টানুচোয়েদিবজোৱে অড্ৰীক মিছ ইণ্ডোনেছিয়া ২০২২ ৰ খিতাপধাৰী হিচাপে 'বিউটি উইথ এ পাৰপাজ' ধাৰণাটোৰ দায়িত্ব পালনৰ বিষয়ে তেওঁৰ মতামত সুধিছিল। তেওঁ উত্তৰ দিছিল:

অনুষ্ঠানৰ শেষত তেওঁ সফলতাৰে বিজয়ী হিচাপে পৰিগণিত হয় আৰু পূৰ্বৰ খিতাপধাৰী দক্ষিণ চুলাৱেচিৰ কাৰ্লা ইউলেছে তেওঁক মুকুট পিন্ধাই দিয়ে। অড্ৰীৰ এই বিজয়ে তেওঁক ২০০৬ চনত ক্ৰিষ্টিয়ানা ভাৰ্জিনিয়া বেচৌৰ পিছত এই খিতাপ জয় কৰা উত্তৰ চুলাৱেচিৰ দ্বিতীয়গৰাকী মহিলা হিচাপে গঢ়ি তোলে। বিজয়ী হোৱাৰ উপৰিও তেওঁ 'মিছ ছচিয়েল মিডিয়া' আৰু 'মিছ টেলেন্ট' হিচাপে বিশেষ বঁটাও লাভ কৰে।

### মিছ ৱৰ্ল্ড ২০২৩
মিছ ইণ্ডোনেছিয়া ২০২২ ৰ বিজয়ী হিচাপে অড্ৰীয়ে ২০২৪ চনৰ ৯ মাৰ্চত ভাৰতত অনুষ্ঠিত মিছ ৱৰ্ল্ড ২০২৩ প্ৰতিযোগিতাত ইণ্ডোনেছিয়াৰ হৈ প্ৰতিদ্বন্দ্বিতা কৰাৰ অধিকাৰ লাভ কৰে। এই প্ৰতিযোগিতাত তেওঁ শীৰ্ষ ৪০ গৰাকীৰ ভিতৰত স্থান লাভ কৰিবলৈ সক্ষম হৈছিল।

## তথ্যসূত্ৰ

শ্ৰেণী:মডেল
শ্ৰেণী:সৌন্দৰ্য প্ৰতিযোগী
লৰা বেনে

**লৰা বেনে** (ইংৰাজী: Laura Beyne; জন্ম: ২৫ মে’ ১৯৯২) এগৰাকী বেলজিয়ান টিভি ঘোষিকা আৰু সৌন্দৰ্য প্ৰতিযোগিতাৰ খিতাপধাৰী, যিয়ে **মিছ বেলজিয়াম ২০১২** ৰ মুকুট লাভ কৰিছিল। তেওঁ ২০১২ চনৰ মিছ ইউনিভাৰ্ছ আৰু মিছ ৱৰ্ল্ড প্ৰতিযোগিতাত নিজৰ দেশক প্ৰতিনিধিত্ব কৰিছিল। ইয়াৰ উপৰি তেওঁ এগৰাকী টেলিভিছন ঘোষিকা আৰু বেলজিয়ান টিভি শ্ব’ *প্লেচ ৰয়েল* আৰু *প্লাগ পিপল*ৰ আঁতধৰোঁতা হিচাপে কাম কৰিছে।

## প্ৰাৰম্ভিক জীৱন
বেনেৰ জন্ম ব্ৰাছেলছত হৈছিল। তেওঁ ইংৰাজী, ফৰাচী আৰু ওলন্দাজ ভাষা ক’ব পাৰে। তেওঁৰ পিতৃ বেলজিয়ান আৰু মাতৃ কংগোদেশীয়।

## মিছ বেলজিয়াম ২০১২
২০১২ চনৰ ৮ জানুৱাৰীত নক-হেইষ্টৰ কেচিনো ডি নকত অনুষ্ঠিত এক অনুষ্ঠানত জাষ্টিন ডি জংকিয়েৰে (মিছ বেলজিয়াম ২০১১) লৰা বেনেক **মিছ বেলজিয়াম ২০১২** ৰ মুকুট পিন্ধায়। বেনেয়ে ২০১২ চনৰ ১৮ আগষ্টত ইনাৰ মংগোলিয়াৰ অৰ্ডোচত অনুষ্ঠিত হোৱা মিছ ৱৰ্ল্ড ২০১২ প্ৰতিযোগিতাত বেলজিয়াক প্ৰতিনিধিত্ব কৰিছিল। তেওঁ আছিল মিছ বেলজিয়াম খিতাপ জয় কৰা দ্বিতীয়গৰাকী কৃষ্ণাংগ ব্যক্তি।

## মিছ ইউনিভাৰ্ছ ২০১২
বেনেয়ে লছ ভেগাছত অনুষ্ঠিত হোৱা **মিছ ইউনিভাৰ্ছ ২০১২** প্ৰতিযোগিতাত বেলজিয়াক প্ৰতিনিধিত্ব কৰিছিল।

## টেলিভিছন কেৰিয়াৰ
২০২০ চনৰ ফেব্ৰুৱাৰীত তেওঁ বেলজিয়ান টিভি ষ্টেচন আৰটিএল-টিভিআইত হুইটনী হিউষ্টনৰ ওপৰত আধাৰিত ‘হুইটনী, মাই আইডল’ নামৰ এটা অনুষ্ঠানৰ আঁত ধৰিছিল। টিভি ঘোষিকা হিচাপে এয়া আছিল তেওঁৰ প্ৰথম কাম।

২০২১ চনৰ জুন মাহত তেওঁ ‘প্লেচ ৰয়েল’ নামৰ টিভি শ্ব’টোৰ সহ-ঘোষিকা হিচাপে যোগদান কৰে। তেওঁৰ প্ৰথমটো খণ্ডৰ দৃশ্যগ্ৰহণৰ সময়ত তেওঁ ক’ভিড-১৯ ত আক্ৰান্ত হোৱাৰ বাবে শ্বুটিং কৰিব পৰা নাছিল, সেয়েহে সেই খণ্ডটোত কেৱল তেওঁৰ কণ্ঠস্বৰহে ব্যৱহাৰ কৰা হৈছিল।

২০২১ চনৰ নৱেম্বৰত ঘোষণা কৰা হৈছিল যে তেওঁ ‘প্লাগ পিপল’ নামৰ এটা বেলজিয়ান টিভি শ্ব’ৰ ঘোষিকা হ’ব।

## তথ্যসূত্ৰ
 

## বাহ্যিক সংযোগ
*Official Miss Belgium website

শ্ৰেণী:সৌন্দৰ্য প্ৰতিযোগী
লুইজ ড'ৰিছ এডামছ

**লুইজ ড’ৰিছ এডামছ** (২ জুলাই ১৮৮৯ – ২৪ ডিচেম্বৰ ১৯৬৫) এগৰাকী ব্ৰিটিছ গণিত শিক্ষাবিদ আৰু বিদ্যালয় পৰিদৰ্শক (HMI) আছিল যিয়ে ১৯৫৩ চনত এ বেকগ্ৰাউণ্ড টু প্ৰাইমেৰী স্কুল মেথেমেটিক্স (অক্সফৰ্ড ইউনিভাৰ্চিটি প্ৰেছ) নামৰ কিতাপখন লিখিছিল আৰু ১৯৫৯ চনৰ বাবে গাণিতিক সংস্থাৰ সভাপতি আছিল।

## জীৱন
১৯১১ চনত এডামছে লণ্ডনৰ বেডফোৰ্ড কলেজৰপৰা গণিতত দ্বিতীয় শ্ৰেণীৰ সন্মান লাভ কৰে। পৰিদৰ্শক হিচাপে তেওঁৰ কামৰ ক্ষেত্ৰ আছিল বিশেষকৈ ব্ৰিষ্টলক কেন্দ্ৰ কৰি পশ্চিম দেশ; ১৯৫০ চনত তেওঁ পৰিদৰ্শন বিভাগৰপৰা অৱসৰ গ্ৰহণ কৰে।

প্ৰায় ১৯১৫ চনত তেওঁ গাণিতিক সংস্থাত যোগদান কৰে আৰু ৫১ বছৰ ধৰি সদস্য আছিল; ১৯৪৬ চনত তেওঁ গাণিতিক সংস্থাৰ শিক্ষকতা উপ-সমিতিৰ সদস্য হয়, যাৰ অধ্যক্ষ হয় ১৯৫৪ চনত আৰু মৃত্যুৰ আগলৈকে সদস্য হৈ থাকে। আবেদন, গাণিতিক আৰু মাধ্যমিক আধুনিক উপ-সমিতিৰো সদস্য আছিল। ১৯৫৯ চনত যেতিয়া তেওঁ গাণিতিক সংস্থাৰ সভানেত্ৰী হয়, তেতিয়া ১৯৫১ চনত মেৰী কাৰ্টৰাইটৰ পিছত ১৮৭১ চনত সংস্থাটো প্ৰতিষ্ঠা হোৱাৰ পিছত সেই পদত অধিষ্ঠিত হোৱা মাত্ৰ দ্বিতীয়গৰাকী মহিলা, আৰু ১৯৩৯ চনত ডব্লিউ চি ফ্লেচাৰৰ পিছত দ্বিতীয় এইচ এম আই।

১৯৬৫ চনত তেওঁৰ মৃত্যু হয়।

## অৱদান
এডামছৰ "শিক্ষক আৰু পৰিদৰ্শক হিচাপে যথেষ্ট অভিজ্ঞতা আছিল" আৰু সেই অভিজ্ঞতাৰ ভিত্তিত তেওঁ তেওঁৰ কিতাপ *এ বেকগ্ৰাউণ্ড টু প্ৰাইমেৰী স্কুল মেথেমেটিক্স* (১৯৫৩) লিখিছিল। ইয়াৰ লক্ষ্য আছিল প্ৰাথমিক বিদ্যালয়ৰ গণিতৰ শিক্ষক, আৰু প্ৰায় ৮০ জন ছাত্ৰ-ছাত্ৰীৰ কেছ ষ্টডি ব্যৱহাৰ কৰি গণিত পাঠদানক ছাত্ৰ-ছাত্ৰীৰ ব্যক্তিগত অভিজ্ঞতাৰ সৈতে সংযোগ কৰাৰ পোষকতা কৰা হৈছিল। তেওঁৰ কিতাপখনে "বহু শিক্ষকক অনুপ্ৰাণিত কৰিছিল" আৰু মুখস্থ শিক্ষণতকৈ গাণিতিক সঁজুলিৰ সৈতে খেলা-ধূলা কৰাত অধিক গুৰুত্ব দিয়াৰ পূৰ্বচিত্ৰ।

গাণিতিক সংস্থাৰ পাঠদান উপ-সমিতিৰ সদস্য হিচাপে এডামছে সংস্থাটোৰ মনোযোগ "শিক্ষণৰপৰা শিক্ষণলৈ" আৰু কি শিকাব লাগে তাৰপৰা কেনেকৈ শিকাব লাগেলৈ স্থানান্তৰিত কৰাত সহায় কৰিছিল আৰু প্ৰকল্পটোৰ পৰিসৰৰ ভিতৰত প্ৰাথমিক আৰু মাধ্যমিক শিক্ষাকো অন্তৰ্ভুক্ত কৰাত সহায় কৰিছিল। তেওঁৰ গ্ৰন্থ আৰু গাণিতিক সংস্থাৰ সন্মুখত তেওঁৰ সভাপতিত্বৰ ভাষণ দুয়োটাই ব্ৰিটেইনৰ গাণিতিক শিক্ষাৰ সংস্কাৰৰ বাবে এক ডাঙৰ প্ৰেৰণা আছিল, লগতে ১৯৫৫ চনত টিচিং উপ-সমিতিৰ প্ৰতিৱেদন দ্য টিচিং অৱ মেথেমেটিক্স ইন প্ৰাইমেৰী স্কুলছ, যিখন লিখাত তেওঁ যথেষ্ট সহায় কৰিছিল।
## তথ্যসূত্ৰ




শ্ৰেণী:গণিতজ্ঞ